Shedia Το αντίδοτο στο «γιαουρτάκι»\nΠροφιλ Διογενης ΜΚΟ\nΟι ανθρωποι μας\nΟι υποστηρικτες μας\nΕτησια αναφορα δρασης\nΚοινωνικος & Οικονομικος Αντικτυπος\nΠεριοδικο Δρομου Σχεδια\nΤι ειναι η σχεδια\nΟι πωλητες μας\nΠως να γινεις πωλητης\nΗ σχεδια στο χαρτη\nShedia English Edition\nThe Great Insight Project\nΓκολ στη φτωχεια\nΤι ειναι το Γκολ στη Φτωχεια\nΠαιξε ποδοσφαιρο μαζι μας\nΠαγκοσμιο Κυπελλο Αστεγων\nTι ειναι οι αορατες διαδρομες\nΟι Οδηγοι μας\nΤο παγκοσμιο δικτυο\nΕνας καφες σε περιμενει\nΤι ειναι ο καφες που περιμενει\nΤι ειναι η συνδρομη αλληλεγγυης\nΚανε μια δωρεα\nΤα γραφεια μας\nlike us on youtube\nΤο αντίδοτο στο «γιαουρτάκι»\nΗ κακοποίηση ηλικιωμένων ξεκινάει από τα ίδια μας τα σπίτια και η αντιμετώπισή της -σε αντίθεση με ό,τι συμβαίνει στον τόπο μας- αποτελεί προτεραιότητα σε πολλές χώρες.\nΚείμενο: Σπύρος Ζωνάκης\nΗ Μαίρη πλησιάζει τα 80 της χρόνια. Έμενε στο διαμέρισμά της στη Νέα Υόρκη μαζί με την ανιψιά της. «Το μόνο που έκανε ήταν να μου φωνάζει, να με βρίζει και να μου λέει να πηγαίνω συνέχεια στο κρεβάτι», παραπονέθηκε στην κομμώτριά της, η οποία κάλεσε την Κοινωνική Υπηρεσία της κομητείας για την Προστασία των Ηλικιωμένων (Adult Protective Service). Με την παρέμβασή της, η Μαίρη οδηγήθηκε στον ξενώνα Γουάινμπεργκ (Weinberg Center Elder Abuse Prevention), το πρώτο καταφύγιο για κακοποιημένους ηλικιωμένους στον κόσμο, που άνοιξε τις πόρτες του το 2004 στη Νέα Υόρκη (ακολουθούμενο από περίπου άλλα δέκα σε όλες τις ΗΠΑ). Η Μαίρη στον ξενώνα έχει την ευκαιρία να καταπιαστεί με την αγαπημένη της ασχολία, τη ζωγραφική, ενώ συμμετέχει και στη χορωδία του ιδρύματος. «Γιατί να μην επιτρέψουμε σε αυτούς τους ανθρώπους να ζήσουν τη ζωή που αξίζουν; Πολλοί έρχονται εδώ χωρίς καθόλου χρήματα, μονάχα με μια αλλαξιά ρούχα. Αυτό που επιζητούν είναι την αποδοχή.Αρκετοί κατάφεραν κι επανασυνδέθηκαν με τις οικογένειές τους, μετά από χρόνια απομόνωσης και κακομεταχείρισης», σημειώνει στη «σχεδία» η Τζόι Σόλομον, διευθύντρια του ξενώνα. Πώς πήρε, ωστόσο, την απόφαση για τη δημιουργία αυτού του πρωτοπόρου καταφυγίου;\n«Ήταν 1999 και εργαζόμουν στην τηλεφωνική γραμμή της μονάδας κακοποίησης ηλικιωμένων μίας μη κερδοσκοπικής οργάνωσης. Είχα δεχθεί κλήση από μια γιαγιά που έμενε με τον εγγονό της, ο οποίος την έκλεβε και χειροδικούσε εναντίον της. Δεν ήθελε καν να αφήσει το όνομά της. Δεν ένιωθε ασφαλής στο σπίτι, αλλά ήταν πολύ μεγάλη και άρρωστη για να γίνει δεκτή από κάποιον ξενώνα ενδοοικογενειακής βίας. Ένιωσα μια τεράστια απογοήτευση. Οι περισσότερες περιπτώσεις κακοποίησης ανθρώπων τρίτης ηλικίας δεν αναφέρονται από τα θύματα είτε από αμηχανία είτε από φόβο ότι θα αποκοπούν από το οικογενειακό τους περιβάλλον. Τα πιο πολλά περιστατικά κακοποίησης και παραμέλησης ηλικιωμένων συμβαίνουν από τους ίδιους τους συγγενείς», προσθέτει η κ. Σόλομον.\n«Η οικονομική κακοποίηση των ηλικιωμένων είναι το έγκλημα του 21ου αιώνα», αναγράφεται στο μήνυμα αμερικανικής μη κερδοσκοπικής οργάνωσης.\nΠράγματι, μία μελέτη του Παγκόσμιου Οργανισμού Υγείας του 2016 αναδεικνύει το κρυμμένο πρόβλημα της κακομεταχείρισης των ηλικιωμένων. Ένας στους έξι έχει πέσει θύμα κακοποίησης (φυσικής, ψυχολογικής ή συναισθηματικής βίας, παραμέλησης ή οικονομικής εκμετάλλευσης). Μάλιστα, στο 90% των περιπτώσεων οι θύτες είναι μέλη της οικογένειας, ενώ μόλις το 4% καταγγέλλεται από τα ίδια τα θύματα.\nΔεν είναι καθόλου συμπτωματικό, ως εκ τούτου, ότι όλο και περισσότερες χώρες υιοθετούν πολιτικές για την πρόληψη και την καταπολέμηση της κακοποίησης των ανθρώπων τρίτης ηλικίας.\nΧαρακτηριστικά, στη Σλοβενία, η ομοσπονδία των οργανώσεων των συνταξιούχων της χώρας από κοινού με το Υπουργείο Εργασίας και Κοινωνικής Πρόνοιας υλοποιούν το πρόγραμμα «Οι ηλικιωμένοι για τους ηλικιωμένους», όπου εθελοντές συνταξιούχοι, αφού έχουν πρώτα εκπαιδευτεί από τις κοινωνικές υπηρεσίες των δήμων στο να εντοπίζουν σημάδια κακοποίησης ή παραμέλησης ανθρώπων τρίτης ηλικίας, επισκέπτονται τους ηλικιωμένους γείτονές τους, συνδράμοντάς τους σε όποια ανάγκη έχουν (όπως να κάνουν τα ψώνια τους). Σε περίπτωση που διαπιστώσουν κακοποίηση, ειδοποιούν τα Κέντρα Κοινωνικής Βοήθειας που έχουν όλοι οι δήμοι και τα οποία παίρνουν πια τη σκυτάλη.\nΘεωρώντας ως έναν σημαντικό παράγοντα της κακοποιητικής μεταχείρισης των ηλικιωμένων την έλλειψη δεξιοτήτων ή και την εξάντληση των μελών της οικογένειάς τους που έχουν επιφορτιστεί με τη φροντίδα τους, οι σουηδικές αρχές υποχρεώνουν τους δήμους της χώρας να παρέχουν προγράμματα εκπαίδευσης, αποφόρτισης ή και ψυχολογικής στήριξής τους.\nΟ ΦΟΒΟΣ ΤΗΣ ΦΘΟΡΑΣ\nΩς ένα ζήτημα ταμπού θεωρεί την παραμέληση και κακοποίηση των ανθρώπων τρίτης ηλικίας στη χώρα μας ο δρ. γεροντολογίας και υπεύθυνος της μονάδας φροντίδας ηλικιωμένων «Νέα Θάλπη» Δημήτρης Καμπανάρος. «Στη νεολαγνική ελληνική κοινωνία έχουμε την αίσθηση ότι η κακοποίηση αφορά μόνο τις γυναίκες ή τα παιδιά, όχι, όμως, τους ηλικιωμένους. Αυτή αποσιωπάται. Θεωρώ ότι η κακοποίηση με θύματα τους ηλικιωμένους ξεκινάει από τη χαμηλή εικόνα που έχουν οι ίδιοι για τον εαυτό τους. Η κοινωνική ταυτότητα που τους έχουμε προσδώσει είναι εκείνη της ανημπόριας, της αδυναμίας, ανθρώπων που το μόνο που έχουν να κάνουν είναι να κρατάνε το εγγόνι τους, να διαθέτουν τη σύνταξη για τα παιδιά τους και να βοηθάνε το σπιτικό. Έχοντας εσωτερικεύσει οι ίδιοι αυτήν την ταυτότητα, είναι πολύ πιο εύκολο να πέσουν θύμα κακοποίησης, η οποία μπορεί να είναι και ο περιορισμός τους στο σπίτι ή ο υποβιβασμός των αναγκών τους μόνο στις στοιχειώδεις για επιβίωση. Η κυρίαρχη αντίληψη στις μονάδες ηλικιωμένων είναι η φροντίδα τους να περιορίζεται στο να τους αλλάξουμε πλευρό, να τους ταΐσουμε και να τους δώσουμε τα φάρμακά τους. Υπάρχουν ακόμα και παιδιά ηλικιωμένων που μου λένε: “Τι χρειάζεται ο παππούς; Μόνο ένα γιαουρτάκι ή μια σουπίτσα το βράδυ”. Την ίδια στιγμή, αυτό που ελέγχουν οι κοινωνικοί σύμβουλοι των περιφερειών στη χώρα μας είναι το αν κτιριολογικά τα γηροκομεία τηρούν τις προδιαγραφές και όχι την ίδια την ποιότητα της παροχής υπηρεσιών», επισημαίνει ο κ. Καμπανάρος, ο οποίος δεν υποτιμάει την εξουθένωση εκείνων που φροντίζουν τον ηλικιωμένο συγγενή τους.\nΗλικιωμένοι απολαμβάνουν ο ένας τη συντροφιά του άλλου και τη θέα της θάλασσας στον κήπο του ξενώνα Γουάινμπεργκ στη Νέα Υόρκη, του πρώτου καταφυγίου για κακοποιημένους ηλικιωμένους στον κόσμο.\n«Έρχονται παιδιά ηλικιωμένων και μου λένε: “Φέρνω τη μητέρα μου σε σας γιατί της φώναζα κι έπιασα τον εαυτό μου να είναι έτοιμος να της σηκώσει χέρι. Δεν άντεχα να της αλλάξω πάνα για πέμπτη φορά ή να της απαντήσω για χιλιοστή φορά αν φάγαμε. Άλλοι γίνονται κακοποιητικοί η παραμελητικοί στον ηλικιωμένο γονέα τους, γιατί εκείνη τη στιγμή προβάλλουν την παραμέληση που είχαν δεχθεί οι ίδιοι από εκείνον ως παιδιά. Επιπλέον, βλέπουμε ανθρώπους που αρνούνται να δεχθούν τη φθορά του ανθρώπου τους, απωθούν τον πόνο, το θάνατο και ξεσπούν πάνω του. Όπως εκείνος ο γιος, που κάθε φορά που έκανε μπάνιο τη μητέρα του με άνοια, ασκούσε αθέλητα βία, γινόταν άγαρμπος. Δεν μπορούσε να αποδεχθεί ότι η μητέρα του είχε καταντήσει έτσι και ξεσπούσε με αυτόν τον τρόπο».\nΠοια, θεωρεί, όμως, ο ίδιος ως θεσμική κακοποίηση; «Η ανυπαρξία δημόσιων μονάδων φροντίδας ηλικιωμένων. Όσοι παίρνουν μία σύνταξη του ΟΓΑ ύψους 300 ευρώ δεν μπορούν να πάνε σε καμία δομή. Ακόμη και οι μη κερδοσκοπικοί οίκοι ευγηρίας δεν δέχονται ανθρώπους με σύνταξη χαμηλότερη από 600-700 ευρώ. Θυμάμαι με είχαν πάρει τηλέφωνο από την πρόνοια της Παλλήνης. “Έχουμε έναν ηλικιωμένο με ουροκαθετήρα που η ανιψιά του, αφού της έγραψε το σπίτι, τον πέταξε έξω. Δεν ξέρουμε τι να τον κάνουμε”. Τον φιλοξένησα για δυόμισι μήνες στη μονάδα μου, που είναι κερδοσκοπική. Κανένα μη κερδοσκοπικό ίδρυμα δεν τον δεχόταν γιατί ήταν χαμηλοσυνταξιούχος. Μόνο η Κοινωνική Μέριμνα Μοσχάτου τον έκανε δεκτό».\nΓιατί, ωστόσο, η συντριπτική πλειοψηφία των ηλικιωμένων δεν αναφέρει τις περιπτώσεις κακοποίησης ή παραμέλησής τους; «Από τη μία, τα εν οίκω μη εν δήμω και, από την άλλη, είναι πάρα πολύ δύσκολο για έναν ηλικιωμένο να συνειδητοποιήσει ότι το ίδιο του το παιδί μπορεί να το βαράει ή να του παίρνει τα λεφτά. Κατακρημνίζεται όλο του το είναι. Εξάλλου, δεν υπάρχουν δομές όπου μπορεί να αποταθεί», συμπληρώνει.\nΤη δαιμονοποίηση των γηροκομείων αναφορικά με την άσκηση βίας εις βάρος των ηλικιωμένων αποδομεί, από την πλευρά του, ο γεροντολόγος δρ. Κωστής Προύσκας, υπεύθυνος της μονάδας φροντίδας ηλικιωμένων «Άκτιος». «Όλοι θεωρούν ότι οι ηλικιωμένοι κακοποιούνται, κυρίως, στα ιδρύματα. Η αλήθεια είναι, όμως, πως η πραγματική και χειρότερη κακοποίηση συμβαίνει στα σπίτια, πίσω από κλειστές πόρτες και τις περισσότερες φορές είναι αποτέλεσμα του αισθήματος αβοήθητου, απελπισίας που έχουν οι δικοί τους άνθρωποι, οι φροντιστές τους. Μάλιστα, η πιο συνηθισμένη μορφή κακοποίησης είναι μεταξύ συζύγων. Κάνω, για παράδειγμα, τα σχέδιά μου και ο σύντροφός του παθαίνει, χαρακτηριστικά, άνοια, δεν μπορεί να με εξυπηρετήσει σε αυτά, να πάμε μαζί ταξίδια, στο εξοχικό. Και όχι μόνο αυτό, αλλά υπάρχει μια φορτικότητα, τα ψυχιατρικά συμπτώματα της άνοιας, οι παρανοϊκές ιδέες, οι επαναλαμβανόμενες συμπεριφορές, που αδυνατώ να αντιληφθώ, νομίζω ότι ο σύντροφός μου το κάνει από παραξενιά και εκεί, καθώς δεν αντέχω, κουράζομαι, δεν μπορώ να εξηγήσω αυτό που συμβαίνει, αρχίζει η κακοποίηση, το ξύλο. Έρχονται στη μονάδα μου πολλά παιδιά ή σύζυγοι ηλικιωμένων που μου λένε: “Δεν άντεξα, τον έσπρωξα τον παππού” ή τον “έβαλα με το ζόρι να καθίσει κάτω”. Για αυτό είναι κρίσιμο να υπάρξει εκπαίδευση των φροντιστών στη χώρα μας, η οποία απουσιάζει. Δεν υπάρχει καμία υποστήριξη σε μια οικογένεια που φροντίζει έναν ηλικιωμένο», επισημαίνει ο κ. Προύσκας.\n«Θα μπορούσε να δημιουργηθεί, για παράδειγμα, ένα μητρώο εκπαιδευμένων οικιακών φροντιστών, να ξέρει η πολιτεία από ποιον φροντίζονται οι ηλικιωμένοι και οι κοινωνικές υπηρεσίες των περιφερειών, η πρόνοια να χτυπάνε τις πόρτες των σπιτιών και να ελέγχουν αν τα παιδιά φροντίζουν σωστά τους ηλικιωμένους γονείς τους. Η ενίσχυση των φροντιστών θα μπορούσε να πάρει τη μορφή φοροαπαλλαγών, παροχής επιδομάτων, ασφαλιστικής αναγνώρισης των ετών φροντίδας του ηλικιωμένου μέλους της οικογένειας», καταλήγει ο κ. Προύσκας.\nΠρογράμματα ψυχοεκπαίδευσης φροντιστών ηλικιωμένων με άνοια, ακριβώς ώστε να προλαμβάνονται και να αντιμετωπίζονται περιστατικά παραμέλησης και κακοποίησής τους οργανώνει η Ελληνική Εταιρεία Αλτσχάιμερ στη Θεσσαλονίκη. «Στις κατ’οίκον επισκέψεις μας, αν υποψιαζόμαστε ότι ένας ηλικιωμένος έχει χτυπηθεί ή παραμελείται, όταν δεν είναι ακραίες οι περιπτώσεις οπότε χρειάζεται εισαγγελική παρέμβαση, τους καλούμε να συζητήσουμε. Ο στόχος μας δεν είναι να τους δικάσουμε, αλλά να τους κάνουμε να ανοιχτούν, να μας εμπιστευτούν, να κατανοήσουν τις ανάγκες των ανθρώπων τους, τους εκπαιδεύουμε, στα ζητήματα της άνοιας, τι να περιμένουν σε κάθε στάδιο της ασθένειας, ποια είναι τα συμπτώματά της. Τους παρέχουμε ψυχολογική στήριξη στο πώς να διαχειρίζονται το φόβο, το θυμό, την απογοήτευση που νιώθουν. Υπήρχαν άνθρωποι που, λόγω ακριβώς του θυμού ή γιατί ζορίζονταν, από άγνοια, ή επειδή αρνούνταν να αποδεχθούν τη φθορά του δικού τους ανθρώπου και αντιδρούσαν ή είχαν μείνει με την εικόνα ότι τα καταφέρνει είχαν φθάσει στο σημείο να του μιλάνε άσχημα ή ακόμη να του σηκώνουν χέρι. Στις περισσότερες περιπτώσεις, η εκπαίδευση φέρνει αποτελέσματα. Σιγά σιγά, αποδέχονται όλο αυτό το κακοποιητικό κομμάτι, αλλάζουν και επανέρχεται η ισορροπία στη σχέση τους με τον ηλικιωμένο», υπογραμμίζει η ψυχολόγος κ. Ευγενία Νικολαϊδου.\n«Έχουμε και ομάδες περιθαλπόντων, στις οποίες συμμετέχουν άνθρωποι που φροντίζουν ασθενείς που αντιμετωπίζουν τα ίδια προβλήματα και εκεί έχουν την ευκαιρία, με την καθοδήγησή μας, να τα συζητήσουν, να ανταλλάξουν απόψεις. Υπήρχαν ηλικιωμένοι που δεν έτρωγαν σωστά γιατί οι οικείοι τους δεν καταλάβαιναν ότι το να αφήσεις ένα πιάτο φαγητό σε έναν ασθενή με άνοια δεν είναι αυτονόητο ότι θα το φάει, ούτε ότι θα πάρει τα φάρμακά του, αν του τα αφήσεις μετρημένα στο τραπέζι», επισημαίνει, με τη σειρά της, η κοινωνική λειτουργός κ. Ιωάννα Τσοκανάρη, που αναδεικνύει και μια άλλη αθέατη μορφή κακοποίησης των ηλικιωμένων.\nΕν ώρα μαστορέματος, στο φεμινιστικό και αλληλέγγυο γηροκομείο Μπαμπαγιαγκάς στη Γαλλία.\n«Οι εξειδικευμένες δομές φιλοξενίας ασθενών με άνοια και Αλτσχάιμερ είναι ελάχιστες. Κάποιοι οίκοι ευγηρίας διαμορφώνουν ειδικούς χώρους για να υποδεχθούν ηλικιωμένους με άνοια, αλλά δεν έχουν την κατάλληλη γνώση για το πώς να τους φροντίσουν. Από την άλλη, πολλές φορές, καθώς οι οίκοι ευγηρίας δεν δέχονται ασθενείς με άνοια που έχουν συμπτώματα διέγερσης, οι οικογένειές τους τούς οδηγούν σε ψυχιατρικές κλινικές, όπου θα αντιμετωπιστούν ως ψυχιατρικοί ασθενείς, θα δεθούν σε ένα κρεβάτι και θα τους δοθεί ισχυρή φαρμακευτική αγωγή για να είναι σε καταστολή», συμπληρώνει η κ. Τσοκανάρη.\nΜπορεί η δημιουργία κοινοτήτων φιλικών στην άνοια να αποτελέσει το αντίδοτο στην παραμέληση και στην κακοποίηση των ηλικιωμένων που πάσχουν από τη συγκεκριμένη ασθένεια; Αυτό υποστηρίζει ο ψυχολόγος της ΕΠΑΨΥ Μιχάλης Λάβδας, εκπαιδευτικός υπεύθυνος του ομώνυμου προγράμματος. «Όταν κάνουμε λόγο για κοινότητες φιλικές στην άνοια, μιλάμε για κοινότητες όπου οι άνθρωποι με άνοια δεν ντρέπονται για αυτό. Πολλές φορές, όταν ένας άνθρωπος αρχίζει και ξεχνάει, τον κρύβουμε, τον κλειδώνουμε στο σπίτι. Εμείς θέλουμε ρίξουμε φως σε αυτό το σκοτάδι. Μέχρι τώρα, στο πλαίσιο του προγράμματος, που τρέχει από τις αρχές του έτους η Εταιρεία Αλτσχάιμερ Αθηνών, σε συνεργασία με το ΕΔΔΥΠΠΥ (Εθνικό Διαδημοτικό Δίκτυο Υγιών Πόλεων), έχουμε εκπαιδεύσει το προσωπικό που δουλεύει σε ΚΑΠΗ, ΚΗΦΗ, σε δημοτικά ιατρεία και σε άλλες κοινωνικές υπηρεσίες σε 55 δήμους στο πώς να παρέχουν ειδικευμένες υπηρεσίες σε ηλικιωμένους με άνοια. Για παράδειγμα, θα επισκεφθεί το ΚΑΠΗ της γειτονιάς του ένας ασθενής και η εκπαιδευμένη κοινωνική λειτουργός θα ξέρει να αναγνωρίσει νωρίς την άνοια, να τον βοηθήσει να εξασκήσει τη μνήμη του, να ασκήσει τα δικαιώματά του», τονίζει ο κ. Λάβδας, που αποτελεί μέλος και της ομάδας «Υπερήφανοι Ηλικιωμένοι Ελλάδας» (Proud Seniors Greece), της πρώτης συλλογικότητας στήριξης στη χώρα μας ηλικιωμένων ΛΟΑΤΚΙ (Λεσβίες, Ομοφυλόφιλοι, Αμφιφυλόφιλοι, Τρανς, Κουίρ, Ίντερσεξ κ.ά) ατόμων, που πέφτουν θύματα αποκλεισμού και διακρίσεων λόγω του σεξουαλικού τους προσανατολισμού ή της ταυτότητας φύλου. «Δεν θα πάει, για παράδειγμα, ένας ΛΟΑΤΚΙ άνθρωπος εύκολα σε ένα ΚΑΠΗ, γιατί φοβάται ότι θα στιγματιστεί. Υπάρχουν ηλικιωμένοι που, εξαιτίας αυτού του στιγματισμού, έχουν αποσυρθεί από την κοινωνική ζωή και μας παίρνουν τηλέφωνο να πάμε να τους κάνουμε λίγη παρέα γιατί απλά ήθελαν να μιλήσουν με κάποιον. Από την άλλη, πολλές φορές, ομοφυλόφιλοι ηλικιωμένοι, όταν πια έχουν την ανάγκη της οικογένειάς τους και στρέφονται σε αυτήν, βλέπουν τους δικούς τους ανθρώπους να υποτιμούν τη σεξουαλικότητά τους και να απαγορεύουν κάθε επαφή με τον ή τη σύντροφό τους. Όταν εκείνη είναι δεκτική, έχουμε κάνει παρεμβάσεις στην ίδια την οικογένεια, ώστε να σεβαστεί τις ανάγκες και τα δικαιώματα αυτών των ανθρώπων. Είναι αρκετά, επίσης, τα περιστατικά όπου στις μονάδες φροντίδας το προσωπικό δεν άφηνε ΛΟΑΤΚΙ ηλικιωμένους που γνωρίστηκαν εκεί να σχετιστούν, τους χώριζαν», επισημαίνει ο κ. Λάβδας.\nΈχοντας βιώσει οι ίδιοι την κακοποίηση των δικών τους ανθρώπων και ενώπιον της έλλειψης υπηρεσιών για την υποστήριξή τους στην Κύπρο, επτά συγγενείς ηλικιωμένων ανέλαβαν δράση, συστήνοντας, πριν από οκτώ χρόνια «Το Παρατηρητήριο Τρίτης Ηλικίας».\n«Οι δικοί μας άνθρωποι είχαν κακοποιηθεί είτε σε κάποιο ίδρυμα είτε από μία οικιακή βοηθό. Πήγαινα κάθε μέρα και έβλεπα τη γιαγιά μου που έπασχε από Αλτσχάιμερ στο ίδρυμα και την έβλεπα συνεχώς με μελανιές. Μας έλεγαν ότι αυτές προέρχονταν από πτώση, ενώ φαινόταν ότι ήταν χτύπημα. Καταγγείλαμε τους υπευθύνους του ιδρύματος, το οποίο, τελικά, το έκλεισε η κυβέρνηση. Πολλοί συγγενείς διστάζουν να καταγγείλουν τέτοια περιστατικά, φοβούμενοι ενδεχόμενη εκδικητική στάση των φροντιστών απέναντι στους δικούς τους ανθρώπους», λέει στη «σχεδία» ο κ. Δήμος Αντωνίου, εκ των ιδρυτών του Παρατηρητηρίου. «Κακοποίηση μπορεί να είναι το παιδί να μην πηγαίνει να βλέπει το γονιό του. Μας είχε πάρει τηλέφωνο ένας ηλικιωμένος και μας είπε: “Σου δίνω, γιε μου, το τηλέφωνό μου. Να με παίρνετε τηλέφωνο να μιλούμε, γιατί η οικογένειά μου έχει ένα μήνα να το κάνει. Τον καλούμε δυο φορές την εβδομάδα για να μας πει τα νέα του. Μια άλλη γιαγιά, για παράδειγμα, νοσηλευόταν για τρεις εβδομάδες στο νοσοκομείο και δεν την είχε επισκεφθεί κανείς. Στήσαμε ομάδες εθελοντών που πήγαιναν και της κρατούσαν συντροφιά. Το Γενάρη, μάλιστα, θα εγκαινιάσουμε το πρόγραμμα “Υιοθέτησε έναν ηλικιωμένο”, όπου εθελοντές θα επισκέπτονται τους μόνους ηλικιωμένους της γειτονιάς τους, κάνοντάς τους παρέα, βοηθώντας τους στις καθημερινές ασχολίες τους, τα ψώνια, διαβάζοντάς τους ένα βιβλίο η μια εφημερίδα. Παράλληλα, έχουμε μία ομάδα από επτά πιστοποιημένους από το κράτος εκπαιδευτές με τους οποίους υλοποιούμε ένα πρόγραμμα κατάρτισης 100 ωρών ενός ανθρώπου που θέλει να φροντίσει έναν ηλικιωμένο: πώς θα του μιλήσει, πώς θα τον ταΐσει, πώς θα τον λούσει, πώς θα του δώσει τα φάρμακά του. Θυμάμαι εκείνον τον κύριο που μας εξομολογήθηκε ότι έφτασε να απλώσει χέρι στη μητέρα του με άνοια γιατί δεν μπορούσε να αντιληφθεί τι ήθελε. Πλέον, μετά την εκπαίδευση, συνεννοείται απόλυτα μαζί της. Στόχος μας είναι να δημιουργήσουμε σύντομα μία τηλεφωνική γραμμή όπου ψυχολόγοι και κοινωνικοί λειτουργοί 24 ώρες το 24ωρο θα διαχειρίζονται καταγγελίες παραμέλησης ή κακοποίησης ηλικιωμένων, παρεμβαίνοντας άμεσα σε περιπτώσεις έκτακτης ανάγκης», υπογραμμίζει στη «σχεδία» ο κ. Αντωνίου.\nΤη δική της εμπειρία κακοποίησης από την οικιακή της βοηθό περιγράφει στη «σχεδία» η 87χρονη κ. Μαρία. «Μου φώναζε, δεν μαγείρευε ποτέ τα φαγητά που επιθυμούσα και, όταν πήγαινα να διαμαρτυρηθώ, μου έλεγε: “Εσύ είσαι γριά, δεν ξέρεις από αυτά”. Κάθε φορά, επίσης, που με πήγαινε στη μπανιέρα να με πλύνει, με απειλούσε: “Κάνε γρήγορα γιατί θα σε πνίξω”. Δεν είχα κάποιον να του εμπιστευθώ όλα αυτά που μου συνέβαιναν. Μόνο έναν ταξιτζή που με πηγαινοέφερνε για τις δουλειές, ο οποίος μου έλεγε: “Μη μιλάς. Κάνε υπομονή”. Και εγώ, από την πλευρά μου, φοβόμουν να μιλήσω. Πίστευα ότι θα μείνω μόνη μου, ότι δεν υπήρχε άλλη λύση. Τελικά, δεν άντεξα και πήρα την απόφαση να καταφύγω στη μονάδα φροντίδας της “Νέας Θάλπης”», μας είπε η κ. Μαρία.\nΤο Newsletter της Σχεδιας\nshedia.streetpaper @_shedia Ιούλ. 30, 2021, 6:33 μμ.\nΗ αγγλική «σχεδία», πέρα από τη διανομή της από την πλειοψηφία των πωλητών του περιοδικού, διατίθεται και αυτόνομα,… https://t.co/r8fEIBLwwp Διαβάστε περισσότερα\nshedia.streetpaper @_shedia Ιούλ. 30, 2021, 8:24 πμ.\nΜε αφορμή τη Διεθνή Ημέρα Φιλίας, σας παραθέτουμε το ρεπορτάζ «Αγάπη σε τέσσερα πόδια» που φιλοξενήθηκε στο τεύχος… https://t.co/UDR11mhbUK Διαβάστε περισσότερα\nshedia.streetpaper @_shedia Ιούλ. 29, 2021, 4:52 μμ.\nΟι διακοπές για τους ηλικιωμένους, αλλά και για το σύνολο του πληθυσμού, δεν είναι μόνο σημαντικό εργαλείο κοινωνικ… https://t.co/e83cSxqDji Διαβάστε περισσότερα\nshedia.streetpaper @_shedia Ιούλ. 27, 2021, 5:36 μμ.\nΚαι αυτό το Σάββατο 31, Ιουλίου θα περιηγηθούμε στις αθέατες και συνάμα τόσο κοντινές γωνιές της πόλης μας, με την… https://t.co/CHNYrC4cUt Διαβάστε περισσότερα\nshedia.streetpaper @_shedia Ιούλ. 26, 2021, 5:07 μμ.\nΑπό την Τετάρτη 28 Ιουλίου στις 20:00, η Μελίνα Γκιόλβα θα παρουσιάσει την φωτογραφική της έκθεση, ένα προσωπικό οδ… https://t.co/tO0rOGG9qg Διαβάστε περισσότερα\nΓΙΝΕ ΠΩΛΗΤΗΣ ΓΙΝΕ ΥΠΟΣΤΗΡΙΚΤΗΣ\n©ΔΙΟΓΕΝΗΣ ΜΚΟ - ΝΙΚΙΟΥ 2, 10560 ΑΘΗΝΑ\nΤηλ: +30 213 023 1220 Email: info@shedia.gr


Μαρία Κομνηνή της Ιερουσαλήμ - Βικιπαίδεια\nΜαρία Κομνηνή της Ιερουσαλήμ\nΑμωρί Α΄ της Ιερουσαλήμ (από 1167)\nΙωάννης του Ιμπελέν, ο παλαιός κύριος της Βηρυτού\nΕλβίς του Ιμπελέν\nΙωάννης Δούκας Κομνηνός και Maria Taronitissa\nΗ Μαρία Κομνηνή (π. 1154 - 1208/1217) ήταν κόρη του Ιωάννη. Ήταν σύζυγος του Αμαλρίκ Α΄ της Ιερουσαλήμ και μητέρα της Ισαβέλλας Α΄ της Ιερουσαλήμ.\nΉταν κόρη του Ιωάννη Κομνηνού δούκα της Κύπρου. Ο πατέρας της ήταν εγγονός του Ιωάννη Β΄ Κομνηνού Αυτοκράτορα των Ρωμαίων. Μητέρα της ήταν η Μαρία Ταρωνίτισσα, μάλλον κόρη του Ιωάννη Ταρωνίτη. Η Μαρία Κομνηνή είχε δύο αδέλφια: τη Θεοδώρα, που είχε παντρευτεί τον Βοημούνδο Γ΄ των Πουατιέ πρίγκιπα της Αντιόχειας και τον Αλέξιο, που είχε στασιάσει εναντίον του Ανδρόνικου Α΄ Κομνηνού.\nΟ Αμαλρίκ Α΄ των Ανζού βασιλιάς της Ιερουσαλήμ είχε νυμφευτεί την Αγνή του Κουρτεναί, αλλά προκειμένου να διαδεχθεί τον αδελφό του Βαλδουίνο Γ΄, πιέστηκε από τους ευγενείς να τη χωρίσει. Μαζί της είχε δύο τέκνα, τον μέλλοντα Βαλδουίνο Δ΄ και τη Σιβύλλα. Μόλις ο Αμαλρίκ Α΄ έγινε βασιλιάς της Ιερουσαλήμ, αποφάσισε να νυμφευτεί για δεύτερη φορά και η σύζυγός του να είναι από την οικογένεια τού πιο ισχυρού και πλούσιου γείτονά του. Δεν ήταν η πρώτη φορά: ο αδελφός του Βαλδουίνος Γ΄ είχε νυμφευτεί τη Θεοδώρα Κομνηνή, ανιψιά του Μανουήλ Α΄. Έτσι ο Αμαλρίκ Α΄ έστειλε πρέσβεις στην Κωνσταντινούπολη το 1164/5 για το θέμα αυτό, ζητώντας όμως και την παράδοση της Αντιόχειας· ο Μανουήλ Α΄ Κομνηνός Αυτοκράτορας των Ρωμαίων δεν ενέδιδε στην παράδοση της πόλης. Δύο έτη μετά ο Αμαλρίκ Α΄ απέσυρε το αίτημα της παράδοσης της Αντιόχειας και ο Μανουήλ Α΄ αποφάσισε να δώσει τη μικρανιψιά του Μαρία Κομνηνή. Έτσι το 1167 οι πρέσβεις επέστρεψαν με τη υποψήφια στην Τύρο, φέρνοντας ως προίκα ένα μεγάλο ποσό χρημάτων. Εκεί εορτάστηκαν οι γάμοι με μεγαλοπρέπεια.\nΗ Μαρία γέννησε την Ισαβέλλα το 1172, αλλά το 1174 ο Αμαλρίκ Α¨ απεβίωσε, αφού πρώτα παραχώρησε την Ναμπλούς στη σύζυγό του. Η Μαρία παντρεύτηκε τρία έτη μετά τον Μπαλιάν του Ιμπελέν, που το 1187 είχε υπερασπιστεί την Ιερουσαλήμ, όταν την πολιόρκησε ο Σαλαντίν μετά την ολέθρια μάχη του Χατίν.\nΤον Αμαλρίκ Α΄ είχε διαδεχθεί πρώτα ο Βαλδουίνος Δ΄, που απεβίωσε το 1185 από λέπρα και έπειτα ο γιος της Σιβύλλας, Βαλδουίνος Ε΄ του Οίκου του Μομφερράτου, που απεβίωσε το 1186 σε ηλικία 9 ετών. Τότε την εξουσία ανέλαβε ο δεύτερος σύζυγος της Σιβύλλας, ο Γκυ των Λουζινιάν, την διεκδικούσε όμως και ο Κορράδος του Μομφερράτου, θείος του Βαλδουίνου Ε΄. Ο Γκυ ήταν υπεύθυνος για τη μάχη του Χατίν και τη συνακόλουθη παράδοση της Ιερουσαλήμ στον Σαλαντίν. Το 1190 απεβίωσε η Σιβύλλη και τη διαδέχθηκε η ετεροθαλής αδελφή της Ισαβέλλα. Η νέα βασίλισσα είχε παντρευτεί τον Χάμφρεϋ Δ΄ κύριο του Τορόν, αλλά ζούσαν σε διάσταση. Η μητέρα της Μαρία και ο Μπαλιάν την έπεισαν να τον χωρίσει και να κάνει δεύτερο γάμο με τον Κορράδο, τον γενναίο αμύντορα της Τύρου. Αυτό ήταν αντίθετο με τη διαθήκη του Βαλδουίνου Δ΄, που όριζε ότι σε περίπτωση θανάτου του Βαλδουίνου Ε΄ θα αποφάσιζαν τον διάδοχο οι βασιλείς της Γερμανίας, της Γαλλίας και της Αγγλίας. Πράγματι οι τρεις τους ξεκίνησαν για την Ιερουσαλήμ με στρατό (είναι η Γ΄ Σταυροφορία). Όταν έφτασε ο Ριχάρδος Α΄ της Αγγλίας, επικυρίαρχος του Γκυ, δυσαρεστήθηκε για τη διαδοχή της Ισαβέλλας. Οι χρονικογράφοι του περιγράφουν με δυσμένεια τη Μαρία και τον Μπαλιάν.\nΤρίτος σύζυγος της Ισαβέλλας ήταν ο Ερρίκος Β΄ κόμης της Καμπανίας και κόρη τους η Αλίκη της Καμπανίας. Η Μαρία Κομνηνή μεσολάβησε το 1208 για το γάμο της εγγονής της, Αλίκης της Καμπανίας, με τον Ούγο Α΄ των Λουζινιάν βασιλιά της Κύπρου. Απεβίωσε το 1217.\nΠρώτα το 1167 παντρεύτηκε τον Αμαλρίκ Α΄ Ανζού βασιλιά της Ιερουσαλήμ και είχε τέκνα:\nΙσαβέλλα Α΄ των Ανζού βασίλισσα της Ιερουσαλήμ, παντρεύτηκε πρώτα τον Χάμφρεϋ Δ΄ κύριο του Τορόν, έπειτα τον Κορράδο μαρκήσιο του Μομφερράτου, μετά τον Ερρίκο Β΄ μαρκήσιο της Καμπανίας και τέλος τον Αμωρί των Λουζινιάν βασιλιά της Κύπρου.\nμία κόρη, που γεννήθηκε το 1171 και απεβίωσε σύντομα.\nΤο 1174 απεβίωσε ο Αμαλρίκ Α΄ και τρία έτη μετά η Μαρία Κομνηνή έκανε δεύτερο γάμο με τον Μπαλιάν του Ιμπελέν κύριο της Ναμπλούς και είχε τέκνα:\nΕλβίς του Ιμπελέν, μετά το 1178 - πριν το 1216, παντρεύτηκε πρώτα τον Ρετζινάλ κύριο της Σιδώνας και έπειτα τον Γκυ των Μονφόρ.\nΙωάννης Ιμπελέν π. 1179-1236, ο "παλαιός" κύριος της Βηρυττού.\nΜαργαρίτα του Ιμπελέν, παντρεύτηκε πρώτα τον Ούγο της Τιβεριάδος και έπειτα τον Βαλτέρ (Γκωτιέ) του Μπρισεμπάρ, κύριο της Καισάρειας και κοντόσταυλο της Κύπρου.\nΦίλιππος του Ιμπελέν, αντιβασιλιάς της Κύπρου.\n↑ p824.htm#i8233. Ανακτήθηκε στις 7 Αυγούστου 2020.\n↑ 2,0 2,1 Steven Runciman: A History of the Crusades (1978), Vol. 2, pp. 370 and 377.\n↑ Steven Runciman: A History of the Crusades (1978), Vol. 2, pp. 404 and 443 footnote 2, the latter specifying that this was the elder daughter.\nΑνακτήθηκε από "https://el.wikipedia.org/w/index.php?title=Μαρία_Κομνηνή_της_Ιερουσαλήμ&oldid=8273587"\nΤελευταία τροποποίηση 01:57, 29 Μαΐου 2020.


Καλύτερη ομαδική δουλειά με έναν καφέ - Μπουτσουρής Κωνσταντίνος\nΥψηλά επίπεδα τεστοστερόνης=κίνδυνος εκδήλωσης ινομυωμάτων\nΟι γυναίκες μέσης ηλικίας με υψηλά επίπεδα τεστοστερόνης και οιστρογόνων διατρέχουν υψηλότερο κίνδυνο εκδήλωσης ινομυωμάτων, σύμφωνα με αμερικανική μελέτη που δημοσιεύθηκε στο επισ...\nΚαλύτερη ομαδική δουλειά με έναν καφέ\nΗ καλή ομαδική δουλειά απαιτεί έναν καλό καφέ, σύμφωνα με αμερικανική μελέτη που δημοσιεύθηκε στο επιστημονικό έντυπο Journal of Psychopharmacology.\nΟι ερευνητές του Κολεγίου Διοίκησης Επιχειρήσεων του Πανεπιστημίου του Οχάιο υποστηρίζουν ότι, όταν οι εργαζόμενοι έχουν πιει καφέ πριν από μια σύσκεψη έχουν θετικότερη αντίληψη για την επίδοση του συνόλου αλλά και τη δική τους συνεισφορά στην ομάδα. Μια δεύτερη έρευνα έδειξε ότι τα άτομα που συζητούσαν περισσότερο στην ομάδα υπό την επιρροή καφέ και ήταν εντός θέματος, συγκριτικά με εκείνους που έπιναν καφέ χωρίς καφεΐνη.\n«Ο καφές φαίνεται ότι θέτει σε εγρήγορση του ανθρώπους. Παρατηρήσαμε ότι η αυξημένη εγρήγορση συντελεί σε θετικά αποτελέσματα ως προς τις επιδόσεις μιας ομάδας εργαζομένων. Και φυσικά δεν προκαλεί έκπληξη ότι οι άνθρωποι που έπιναν καφέ έτειναν να είναι σε μεγαλύτερη ετοιμότητα», εξηγεί ο Αμιτ Σινγκ, συγγραφέας της μελέτης και διδακτορικός φοιτητής Μάρκετινγκ στο αμερικανικό πανεπιστήμιο.\nΣτο πλαίσιο της μελέτης ο Σινγκ και οι συνεργάτες του ζήτησαν από 72 φοιτητές που ήδη είχαν δηλώσει ότι έπιναν καφέ να μην πιουν καφέ πριν από το πρώτο πείραμα. Στους μισούς είπαν ότι επρόκειτο για γευσιγνωσία καφέ. Τους χώρισαν σε πέντε ομάδες. Μετά από την κατανάλωση του καφέ και την αξιολόγηση της γεύσης του, είχαν 30 λεπτά στη διάθεσή τους να κάνουν διάφορες δουλειές ώστε να δράσει η καφεΐνη. Οι άλλοι μισοί φοιτητές έκαναν γευσιγνωσία καφέ στο τέλος του πειράματος. Κάθε ομάδα στη συνέχεια διάβασε και συζήτησε για έναν αμφιλεγόμενο κοινωνικοοικονομικό ζήτημα. Μετά από τη 15λεπτη συζήτηση, τα μέλη της ομάδας αξιολόγησαν τους εαυτούς τους και τους άλλους.\nΤα αποτελέσματα έδειξαν ότι όσοι είχαν πριν καφέ πριν τη συζήτηση αξιολόγησαν τους εαυτούς τους και τα άλλα μέλη της ομάδας τους πιο θετικά απ’ ότι εκείνοι που ήπιαν καφέ μετά τη συζήτηση.\nΗ δεύτερη μελέτη ήταν όμοια, εκτός του ότι οι 61 φοιτητές ήπιαν όλοι καφέ από την αρχή. Οι μισοί όμως ήπιαν χωρίς καφεΐνη. Αυτοί που ήπιαν καφέ με καφεΐνη αξιολόγησαν τους εαυτούς τους και τα μέλη της ομάδας τους πιο θετικά από εκείνους που ήπιαν καφέ χωρίς καφεΐνη. Επίσης, όλοι οι συμμετέχοντες αξιολόγησαν σε πόση εγρήγορση ήταν στο τέλος της μελέτης και όσοι είχαν καφέ με καφεΐνη φυσικά αξιολόγησαν εαυτούς ως σε μεγαλύτερη ετοιμότητα από τους άλλους.\nΤο ουσιαστικό εύρημα της μελέτης είναι ότι τα άτομα που θεωρούσαν τους εαυτούς τους πιο ετοιμοπόλεμους, είτε είχαν πει καφέ με καφεΐνη είτε όχι, επίσης έτειναν να αξιολογούν καλύτερα τον εαυτό τους και τα μέλη της ομάδας τους. Αυτό σημαίνει ότι οποιαδήποτε παρέμβαση αυξάνει την εγρήγορση, όπως η γυμναστική, μπορεί να παράγει όμοια αποτελέσματα.\nΑλλά η καφεΐνη κάνει πολλά περισσότερα από το να αυξάνει τα θετικά συναισθήματα. Αναλύοντας οι ερευνητές τη συζήτηση που έκαναν τα μέλη της μιας ομάδας στη δεύτερη μελέτη διαπίστωσαν ότι έτειναν να μιλούν περισσότερο μετά την κατανάλωση καφέ αλλά και να είναι περισσότερο εντός θέματος.


Στις Σέρρες το Σάββατο η μεγαλύτερη Π@ΡΤΟΥΖΑ της χρονιάς - PISTEPSETO.NET\nΣτις Σέρρες το Σάββατο η μεγαλύτερη Π@ΡΤΟΥΖΑ της χρονιάς\nΕίναι Σερραία και είναι ωραία λέει ο αστικός μύθος. Και είναι αλήθεια. Οι γυναίκες από τα Σέρρας είναι ρε παιδί μου πα8ιάρες. Είναι στην κόκκινη κλίμακα. Πιστόλια γεννημένα.\nΩστόσο και Σερραίοι φαίνεται τελικά πώς δεν είναι διόλου μοιραίοι. Και το γράφω διότι τις τελευταίες ώρες συμπληρώνονται οι τελευταίες συμμετοχές από πελατάκια που θα πάρουν μέρος στο μεγαλύτερο ομαδικό που έχει γίνει ποτέ στην Ελλάδα.\nΔιοργανωτές; Δυο τυπάκια από την Αθήνα που τα τελευταία χρόνια έχουν κολλήσει ένσημα σε κλειστά πάρτι σε Μαρκόπουλο Μαρούσι και Πειραιά . Τι είναι αυτοί; Είναι ζευγάρια που γουστάρουν να συνευρίσκονται με άλλα ζευγάρια και ν΄ απλώνουν όλοι μαζί τραχανά. Να γδέρνουν όλοι μαζί την τουλούμπα.\nΤόπος; Ένα σπίτι Ελλήνων ιδιοκτητών που ζουν στη Γερμανία, λίγο έξω από την πόλη των Σερρών πηγαίνοντας για τον Κουλά. Μια μικρή έπαυλη που έχει παραχωρηθεί στους διοργανωτές έναντι του ποσού των 20.000 για σεζόν. Τι σημαίνει αυτό; Πώς οι τύποι έδωσαν το σπίτι για όλο το καλοκαίρι στους διοργανωτές με σκοπό να γίνουν κάποιες υποτιθέμενες τηλεοπτικές παραγωγές. Γυρίσματα ταινιών και άλλα χαριτωμένα.\nΤο dead line είναι σήμερα μέχρι τις 00.00 και οι πελάτες είναι πολύ συγκεκριμένοι. Η επικοινωνία γίνεται μέσω ένα δικτύου που οι μυημένοι αποκαλούν cloudy network και οι κοπέλες που θα συμμετάσχουν είναι ήδη πληρωμένες. Είκοσι επτά γυναίκες-οι περισσότερες Βουλγάρες ηλικιών από 19 μέχρι 35 θα μυήσουν 60 πελάτες στα γούστα.\nΓούστα που αναμένεται να τους μείνουν για πάντα στο μυαλό. Όσο για το ποσό που θα κληθούν να καταβάλουν; Είναι ακόμη ασαφές. Βλέπετε κι αυτό είναι κομμάτι του παιχνιδιού. Πώς το λένε οι τεχνοκράτες Value for money. Α γεια σου!\non 12:03:00 μ.μ.


SUSPECT: ΤΗΝΟΣ Ένα αναπάντεχο τριήμερο.\nΣυγγραφευς εκ του προχειρου, Suspect την 20.11.09 Κατηγορια Ταξιδια\n1050 φωτογραφίες; Θα δούμε καμία;\nΚυριακή, 22 Νοεμβρίου 2009 - 10:18:00 μ.μ. EET\nΣε ζηλεύω. Εγώ μόνη ούτε για καφέ δεν πάω.\nΣάββατο, 2 Ιανουαρίου 2010 - 7:53:00 μ.μ. EET\nΩωωω τι τιμή που ο Suspect επισκέφθηκε το νησί μου! Βέρα Τηνιακή εγώ. Κατά το ήμισυ από τον Κουμάρο (πήγες κι εσύ Οκτώβριο, καλοκαίρι να πας να δεις τη γλύκα) και κατά το ήμισυ από τον Κρόκο (ένα μικρό χωριουδάκι-πέρασμα προς την Κολυμπήθρα)και ρίζες από Αετοφωλιά. Είδα και τις καταπληκτικές σου φωτογραφίες και συγκηνήθηκα (ναι, τα παθαίνω κάτι τέτοια)...\nΚυριακή, 2 Ιανουαρίου 2011 - 12:51:00 π.μ. EET


blog ston atmo: ΛΟΓΙΑ ΙΟΛΗΣ 1. Εν Αθήναις.. εν καιρώ «κρίσης»\nμαραζωμένο πρόσωπο μιας νεαρής κοπέλας. Με γρήγορα βήματα και σκυμμένο κεφάλι προχωρούσε κλαίγοντας με αναφιλητά. Ο βηματισμός της ήταν τόσο γρήγορος που σου έδινε την αίσθηση ότι ήθελε μόνο να ξεφύγει…. Πόσος πόνος; Πόσος πόνος συσσωρευμένος σε ένα κτήριο..σ’ ένα άσπρο κτήριο…\nΈφτασα στον θάλαμο..όροφος 5ος, δωμάτιο 08. Η μέρα σήμερα ήταν καλύτερη. Όχι πως οι μέρες στα νοσοκομεία έχουν την ίδια βαρύτητα με τις μέρες έξω από αυτά… Εδώ ο χρόνος έχει άλλη αίσθηση.. έχει μόνο ένα σκοπό… «να ζήσω για να βγω», και περνά βασανιστικά αργά και κάποιες φορές βασανιστικά γρήγορα…\nΚάθισα στην καρέκλα διακριτικά ενώ η νοσοκόμα άλλαζε τον ασθενή στο δίπλα κρεβάτι. Από το παραβάν που χώριζε στα δύο το δωμάτιο το μόνο που μπορούσα να δω ήταν το κουρασμένο πρόσωπο της γυναίκας του νεαρού. Χθες είχαμε γνωριστεί. Είναι αυτές οι παράξενες γνωριμίες που διαρκούν λίγο αλλά σε στιγματίζουν για μια ζωή και μετά δεν είσαι ποτέ ο ίδιος. Ένα νεαρό ζευγάρι, παντρεμένοι με 2 παιδιά που τα τελευταία 15 χρόνια βασανίζονται από τη μάστιγα του καρκίνου. Ο Πέτρος μπαινοβγαίνει στα νοσοκομεία με την ελπίδα κάθε φορά να επιστρέψει να δει τα παιδιά του. Αυτό είπε όταν τον ρωτήσαμε …πώς μπορεί και αντέχει αυτόν τον γολγοθά ..\nΚι όμως… κι όμως… αυτός ο άνθρωπος έχει τη δύναμη να γελάει …έχει τη δύναμη να σε κοιτάει με ένα βλέμμα ήρεμο, τόσο προσιτό τόσο χαρούμενο που σου δίνει την αίσθηση πως την άλλη μέρα θα σηκωθεί και όλα θα είναι ένα παλιό ξεχασμένο κακόγουστο αστείο. Μα δεν πάει έτσι..δεν πήγαινε ποτέ έτσι ρε γ***** σ’ αυτήν τη ζωή..και ξέρεις γιατί.. Γιατί ο Πέτρος δεν ξέρεις αν θα σηκωθεί, γιατί κάθε βράδυ όταν κλείνουν τα φώτα ο Πέτρος σφαδάζει από τους πόνους. Γιατί κάθε μέρα που εσύ ξυπνάς να πας δουλειά ο Πέτρος «σβήνει» μια ακόμα μέρα... Γιατί ενώ εσύ παραπονιέσαι για το χαράτσι… ο Πέτρος συνηθίζει να ζει με τον πόνο και η γυναίκα του δαγκώνει τα χείλη και ψιθυρίζει «θα περάσει κι αυτό που θα πάει». Γιατί κάθε μέρα η κόρη του τον «ξεχνάει» πιο πολύ..ΓΙ’ ΑΥΤΟ..\nΜια μέρα πριν φύγουμε από το νοσοκομείο ανταλλάξαμε τηλέφωνα.. Είπαμε να βρεθούμε τον Ιούλιο πάλι στην Αθήνα… έξω από νοσοκομεία… μακριά από τα κρύα δωμάτια. Ενώ τον αποχαιρετούσα, έσφιγγα το χέρι του και προσπαθούσα να κρατήσω τα δάκρυα από τα μάτια μου… Με βάραινε και με βαραίνει μια απορία… μια ΕΛΠΙΔΑ ίσως. Θα βγει; … Θα ξαναδούμε τον Πέτρο; Αυτός δεν ξέρει … αυτή δεν ξέρει …όμως λένε πως δεν μένει πολύς καιρός. Πώς είναι δυνατόν… Αυτό το πρόσωπο.. αυτό το χαμογελαστό πρόσωπο… πού είναι ο Θεός… γιατί δεν είναι «εκεί» ο Θεός.. γιατί;\nΚαι τελικά πρέπει να περάσεις από αυτούς τους χώρους για να πεις «ευχαριστώ», πρέπει να κοιτάξεις πέρα από το «εγώ» για να νοιώσεις το «εμείς» και να γίνεις «άνθρωπος», πρέπει να δεις τον πόνο για να νοιώσεις τη χαρά και πρέπει να χάσεις ή να χαθείς για να βρεις ή να βρεθείς. Ι.Α.\nΑναρτήθηκε από blog ston atmo στις 12:55 μ.μ.


ΑΜΒΡΟΣΙΟΣ: "Ο Τσίπρας και οι άθεοι του ΣΥΡΙΖΑ ...φταίνε για τις πυρκαγιές και τις καταστροφές!" - Filodimos.gr\nΑΜΒΡΟΣΙΟΣ: "Ο Τσίπρας και οι άθεοι του ΣΥΡΙΖΑ ...φταίνε για τις πυρκαγιές και τις καταστροφές!"\nΤη δική του ερμηνεία δίνει μέσω του προσωπικού του ιστολογίου για τις καταστροφικές πυρκαγιές και τα ισχυρά καιρικά φαινόμενα που πλήττουν διάφορες περιοχές της χώρας, ο Μητροπολίτης Καλαβρύτων κι Αιγιαλείας κ. Αμβρόσιος. Ούτε λίγο ούτε πολύ, ο Μητροπολίτης θεωρεί πως... η αθεΐα του πρωθυπουργού Αλέξη Τσίπρα και του επιτελείου του, προκαλούν την οργή και την κατάρα του Θεού και γι'αυτό είναι υπεύθυνοι για τις τραγωδίες που χτυπούν την Ελλάδα.\n"Η μεγάλη πυρκαΐά ξεκίνησε από ένα κεραυνό στα Γεράνια 'Ορη! Είναι ένα καθαρό μήνυμα του Ουρανού" γράφει σε άλλο σημείο της ανάρτησης ο Μητροπολίτης και συνεχίζει, απευθυνόμενος προς τον Αλέξη Τσίπρα:\n"Όσο περισσότερο οι Έλληνες απομακρύνονται από τό δρόμο του Θεού, τόσο και περισσότερες φυσικές καταστροφές μας περιμένουν! Τόσο και περισσότερο θα αυξάνεται το «ασύμμετρο μέτωπο», όπως επί λέξει είπεν ο Πρωθυπουργός! ΑΛΛΑ ενώ είπε πολλά για την βιβλική καταστροφή και το ασύμμετρο μέτωπο, ΟΥΤΕ ΜΙΑ ΛΕΞΗ ΔΕΝ ΕΙΠΕ ΓΙΑ ΤΟ ΘΕΟ!\nΕξ αιτίας σου, μας εγκατέλειψεν ο Θεός!"\nΚαι εμείς αναρωτιόμαστε: Την ώρα που η καταμέτρηση των νεκρών και των ζημιών δεν έχει ολοκληρωθεί, ο Μητροπολίτης επιχειρεί να φορτώσει την εθνική τραγωδία στην αθεΐα του Πρωθυπουργού, αν και εκατομμύρια Έλληνες είναι Χριστιανοί Ορθόδοξοι και προσεύχονται καθημερινά, επικαλούμενοι τις Πρεσβείες της Παναγίας και των Αγίων. Δηλαδή ο Θεός τιμωρεί όλη την Ελλάδα επειδή ένα ποσοστό των Ελλήνων εξέλεξε για πρωθυπουργό έναν άνθρωπο που δεν πιστεύει στα θεία; Μας σιχάθηκε και μας καταστρέφει ο Θεός της αγάπης και της συγχώρεσης για τις πολιτικές επιλογές της πλειοψηφίας; Ερώτημα που εύλογα προκύπτει από όσα αναγράφονται δια χειρός Αμβροσίου...\nΑραιές νεφώσεις και αφρικανική σκόνη σε Αιγιάλεια και Καλάβρυτα\nΣυγκινητική η ανταπόκριση στις εθελοντικές δράσεις του Δ.Ι.Ε.Κ. Αιγίου\nΟ ΧΡΗΣΤΟΣ ΓΟΥΤΟΣ ΣΕ ΚΟΥΛΟΥΡΑ-ΣΕΛΙΝΟΥΝΤΑ-ΕΛΑΙΩΝΑ: «Ισόρροπη ανάπτυξη της περιφέρειας με το αστικό κέντρο του Αιγίου»


Ένας έμπειρος στο τιμόνι της Τεχνικής Υπηρεσίας | politischios.gr\nΈνας έμπειρος στο τιμόνι της Τεχνικής Υπηρεσίας\nΟ Λ. ΠΑΠΑΛΑΝΗΣ ΔΙΕΥΘΥΝΤΗΣ ΤΕΧΝΙΚΩΝ ΥΠΗΡΕΣΙΩΝ, Ο Μ. ΓΕΡΑΖΟΥΝΗ ΣΤΟ ΤΜΗΜΑ ΠΡΟΓΡΑΜΜΑΤΙΣΜΟΥ\nΜε απόφαση του δημάρχου από την περασμένη Παρασκευή τις θέσεις του διευθυντή της Τεχνικής Υπηρεσίας και του προϊστάμενου του Τμήματος Προγραμματισμού ανέλαβαν ο Λευτέρης Παπαλάνης και ο Μάρκος Γεραζούνης.\nΌπως διευκρινίζει ο Μαν. Βουρνούς δεν έγιναν προγραμματισμένες υπηρεσιακές αντικαταστάσεις και κρίσεις απόδοσης υπαλλήλων. Ο Λ. Παπαλάνης καλύπτει το κενό της θέσης του συνταξιοδοτημένου Λάκη Τσακού και ο Μ. Γεραζούνης την αποχώρηση Παπαλάνη από τη θέση που κατείχε έως την περασμένη Πέμπτη. Στη θέση του παραμένει ο προϊστάμενος Παντελής Τσαγρής που εκτελούσε προσωρινά χρέη αναπληρωτή διευθυντή της Τεχνικής.\nΟ νέος διευθυντής\nΟ Λευτέρης Παπαλάνης επιστρέφει σε γνώριμο για αυτόν πόστο, αφού είχε θητεύσει για πολλά χρόνια στη Διεύθυνση Τεχνικών Υπηρεσιών της πρώην Νομαρχίας.\nΟ 58χρονος δημόσιος λειτουργός γεννήθηκε στα Ταμπάκικα, το 1975 τελείωσε το Γυμνάσιο Αρρένων, το 1981 απέκτησε το πτυχίο Πολιτικού Μηχανικού από το Πολυτεχνείο Θεσσαλονίκης και το 1985 προσλήφθηκε στη Διεύθυνση Τεχνικών Υπηρεσιών της πρώην Νομαρχίας. Το 1992 ανέλαβε προϊστάμενος στο Τμήμα Εγγείων Βελτιώσεων, το 1995 με την πρώτη αιρετή διοίκηση ανέλαβε τη θέση του προϊστάμενου της Τεχνικής Υπηρεσίας και το 2003 μετατέθηκε στην ίδια θέση της Πολεοδομίας. Το 2010, με τη θέσπιση του «Καλλικράτη», μεταφέρθηκε στο Δήμο Χίου και ανέλαβε προϊστάμενος στο Τμήμα Έκδοσης Οικοδομικών Αδειών της Πολεοδομίας. Τον Απρίλιο του 2014 ορίσθηκε διευθυντής στην Υπηρεσία Προγραμματισμού και από την περασμένη Παρασκευή διευθύνει την Τεχνική Υπηρεσία.


WATER-POLO.GR | Η ΥΔΑΤΟΣΦΑΙΡΙΣΗ ΣΤΗΝ ΕΛΛΑΔΑ - Εσείς πρέπει να ντρέπεστε!!!\nΚεντρική Θέματα Γενικά Εσείς πρέπει να ντρέπεστε!!!\nΕσείς πρέπει να ντρέπεστε!!!\nΜε αφορμή τις χθεσινές δηλώσεις του Προέδρου της ΚΟΕ σχετικά με τις απαιτήσεις των παικτών της εθνικής μας ομάδας για τα οδοιπορικά της ολυμπιακής προετοιμασίας, τα οποία χρωστά, έχω να κάνω κάποιες διαπιστώσεις και κάποιες ερωτήσεις.\nΔηλώσατε λοιπόν στους παίκτες, «Πρέπει να ντρέπεστε. Βγήκατε 11οι (σ.σ.: στο ευρωπαϊκό πρωτάθλημα) και όταν σας λένε καλημέρα, μιλάτε μόνο για λεφτά. Αν νομίζεται ότι σας φοβόμαστε, κάνετε λάθος. Είναι τιμή σας να παίζεται στην εθνική ομάδα».\nΑλήθεια, οι παίκτες είναι υπεύθυνοι για την 11η θέση; Τον κύριο Καμπάνια τον έχετε πληρώσει ή του χρωστάτε ακόμα; Του βοηθού του, του χρωστάτε ή τον επιβραβεύσατε με αύξηση και προαγωγή ως καλός δημόσιος υπάλληλος; Και τέλος στον εαυτό σας χρωστάτε τίποτε;\nΑν σας χρωστούσαν και σας κορόιδευαν θα συζητούσατε περί ανέμων και υδάτων ή θα προσπαθούσατε να βρείτε τρόπο να πάρετε τα χρήματά σας;\nΤώρα αν φοβάστε τους παίκτες και ασφαλώς τους φοβάστε, αλλιώς δεν θα κάνατε αυτή τη δήλωση.\nΌλοι συμφωνούν ότι είναι τιμή για κάθε παίκτη να παίζει στην εθνική ομάδα και να τιμά την πατρίδα του. Όμως για κανέναν παίκτη δεν είναι τιμή να παίζει στην ομάδα που διαχειρίζεστε και θεωρείτε τους παίκτες ως τον τελευταίο τροχό της αμάξης τους κοροϊδεύετε και αν δεν πάνε με τα νερά σας τους εξυβρίζετε και τους πετάτε έξω από το "μαγαζάκι" σας . Αυτές είναι αντιλήψεις παραγόντων μιας πενηνταετίας πριν. Πρέπει να καταλάβετε, ότι οι παίκτες είναι οι αστέρες, είναι αυτοί που θα φέρουν τον κόσμο στις πισίνες και η εικόνα τους αντικατοπτρίζει στον κόσμο το άθλημά μας και όχι η δικιά σας ευτυχώς.\nΠιστεύω ότι είναι καιρός κάποιοι σοβαροί παράγοντες από τα σωματεία να μαζευτούν μαζί και με όλους όσους αγαπούν το άθλημα, να τα βρουν και να φτιάξουν μια λίγκα, που θα αναβαθμίσει την εικόνα του αθλήματος, θα το φέρει πιο κοντά στη τηλεόραση και στον κόσμο, θα φέρει έσοδα και να απαλλαγούμε από εσάς που μόνο τη καρέκλα σας και τη προβολή σας έχετε στο μυαλό σας.


Η επείγουσα παρέμβαση των ΓΧΣ ξεκίνησε τον Ιούνιο 2008, έπειτα από διερευνητική αποστολή που κατέδειξε την έλλειψη στην πρόσβαση σε ιατρική περίθαλψη και σε ψυχολογική υποστήριξη και γενικά τις απαράδεκτες συνθήκες διαβίωσης μέσα στο κέντρο κράτησης. Η έλλειψη υποστήριξης και δέσμευσης από τις αρχές επηρέασε όμως σοβαρά τις προσπάθειες της οργάνωσης να βελτιώσει τις συνθήκες για τον κρατούμενο πληθυσμό. Κάτω από αυτές τις συνθήκες, οι ΓΧΣ θεωρούν πως περαιτέρω συνέχιση της παρέμβασης μέσα στο κέντρο κράτησης δεν μπορεί να είναι ουσιαστικά επωφελής.\n«Η περιορισμένη και ασυνεχής συνεισφορά των αρχών εμπόδισε τις προσπάθειές μας να προσφέρουμε ιατρική βοήθεια και να βελτιώσουμε τις συνθήκες μέσα στο κέντρο κράτησης», δήλωσε ο Γιώργος Καραγιάννης, Υπεύθυνος Προγράμματος για τους μετανάστες χωρίς έγγραφα στην Ελλάδα. «Σε πολλές περιπτώσεις αναγκαστήκαμε να εξετάσουμε ασθενείς μέσα από τα κάγκελα, μια και δεν επιτρεπόταν στους μετανάστες να βγουν από τους θαλάμους. Χρειάστηκε να περάσουν περισσότεροι από τρεις μήνες (και να υπάρξουν πιέσεις από τους ΓΧΣ και άλλες οργανώσεις) για να μπορέσει ο πληθυσμός αυτός να προαυλίζεται σε τακτική βάση, για να οριστεί δεύτερος ιατρός στο κέντρο και για να αρχίσουν βασικά έργα συντήρησης. Τα έργα που πραγματοποιήθηκαν από την οργάνωση θα είχαν βελτιώσει σημαντικά τις συνθήκες διαβίωσης, αλλά οι αρχές δεν μπόρεσαν να εγγυηθούν διαδικασίες καθαρισμού και συντήρησης ούτε στο ελάχιστο. Θα πρέπει επιτέλους να δείξουν τη δέσμευση που απαιτούν οι συνθήκες, μια και υπάρχουν ακόμη γυναίκες και παιδιά που κρατούνται στους ίδιους χώρους με τους ενήλικους, κάτω από απαράδεκτες συνθήκες, χωρίς ειδική πρόβλεψη για τις ανάγκες τους», τόνισε ο κ. Καραγιάννης.\nΑπό της αρχή της επέμβασης, η οργάνωση παρείχε ιατρική περίθαλψη και ψυχολογική υποστήριξη στους μετανάστες στο κέντρο κράτησης, οι οποίοι προέρχονται από χώρες όπως Αφγανιστάν, Σομαλία και Παλαιστίνη και τις οποίες αναγκάζονται να εγκαταλείψουν εξαιτίας του πολέμου, της βίας, της πείνας και των κακουχιών. Είναι ενδεικτικό πως ο συνολικός αριθμός συλληφθέντων μεταναστών έφθασε τους 6.863 ως και τον Αύγουστο 2008 (σύμφωνα με στοιχεία της Αστυνομικής Διεύθυνσης Λέσβου) ξεπερνώντας το συνολικό αριθμό του 2007 (6.147 άτομα). Παρά την περιορισμένη πρόσβαση, οι ΓΧΣ περιέθαλψαν 1.202 ασθενείς οι οποίοι εμφάνιζαν κυρίως αναπνευστικές και δερματολογικές παθήσεις. Επιπλέον, παρείχαν ψυχολογική υποστήριξη στους μετανάστες, οι οποίοι εμφάνιζαν κυρίως άγχος, κατάθλιψη και μετα-τραυματικό στρες. Η οργάνωση θεωρεί πως ο αριθμός των ατόμων που έλαβαν τελικά βοήθεια θα μπορούσε να είναι διπλάσιος αν είχε εξασφαλιστεί η ελεύθερη πρόσβαση στους μετανάστες.\nΟι ΓΧΣ υπογραμμίζουν την ανάγκη για λήψη μέτρων από την πλευρά των Αρχών που να διασφαλίζουν άμεσα ανθρώπινες συνθήκες διαβίωσης και ιατρική φροντίδα, ειδικότερα για τις γυναίκες και τα παιδιά. Η οργάνωση, συνεχίζοντας την παρέμβασή της στον καταυλισμό της Πάτρας, θα παρακολουθεί στενά τις εξελίξεις και θα ανταποκρίνεται στις ανάγκες των μεταναστών χωρίς έγγραφα στην Ελλάδα.\nΔιαβάστε την Αναφορά των Γιατρών Χωρίς Σύνορα για την επείγουσα παρέμβαση στη Μυτιλήνη [αρχείο pdf]


Λαγάνα: Ο άρτος της Καθαράς Δευτέρας | Infokids.gr\nΑρχική > InfoKids > Διατροφή & Fitness > Λαγάνα: Ο άρτος της Καθαράς Δευτέρας\nΗ Καθαρά Δευτέρα γαστρονομικά είναι συνυφασμένη με τη λαγάνα και διάφορα νηστίσιμα εδέσματα όπως ντολμαδάκια, ταραμοσαλάτα, χαλβάς, φασολάδα, τουρσί και πίκλες, αστακομακαρονάδα, θαλασσινά, ελιές και πολλά λαχανικά. Σύμφωνα με την παράδοση, οι χριστιανοί την ημερή αυτή “καθαρίζονται” σωματικά και πνευματικά από την κρεατοφαγία της Αποκριάς και ετοιμάζονται να μπουν στην περίοδο της Σαρακοστής. Με αφορμή την ιδιαίτερη αυτή μέρα, ας γνωρίσουμε καλύτερα την ιστορία της λαγάνας που χάνεται στα βάθη των αιώνων.\nΜε τον όρο “λαγάνα” υποδηλώνεται ο άζυμος άρτος, το ψωμί δηλαδή που παρασκευάζεται χωρίς προζύμι. Τέτοιου είδους άρτος χρησιμοποιήθηκε από τους Ισραηλίτες κατά τη διάρκεια της εξόδου τους από την Αίγυπτο. Για την ορθόδοξη χριστιανική θρησκεία θεωρείται ότι συμβολίζει τα «άζυμα» με τα οποία ο Λωτ περιποιήθηκε τους καλεσμένους του δείχνοντας ότι ακόμα και σε μια κοινωνία αμαρτίας υπάρχει χώρος για όλους. Στον αντίποδα υπάρχει η άποψη ορισμένων μελετητών που υπόστηρίζουν ότι η λαγάνα παραπέμπει στους λεπτούς ψημένους «χυλούς» των αρχαίων Ελλήνων.\nΗ λαγάνα ως έδεσμα συναντάται, όσο παράξενο κι αν σας ακούγεται, σε πολλά κείμενα της αρχαιότητας γεγονός που αποδεικνύει εμπράκτως ότι ανέκαθεν αποτελούσε διατροφική συνήθεια του λαού μας. Χαρακτηριστικό είναι το απόσπασμα από τις Εκκλησιάζουσες του Αριστοφάνη όπου αναφέρεται η φράση ”Λαγάνα πέττετται” που σημαίνει ότι ”Λαγάνες γίνονται” ενώ ο Οράτιος στα κείμενά του χαρακτηρίζει τη λαγάνα ως “Το γλύκισμα των φτωχών”.\nΔιαλύετε τη μαγιά στο ζεστό νερό, ρίχνετε λίγο από το αλεύρι μέχρι να γίνει ένας πηχτός χυλός, τον σκεπάζετε με μια πλαστική μεμβράνη ή μια πετσέτα κουζίνας και αφήνετε τον χυλό να ”ησυχάσει” σε ζεστό μέρος για περίπου 12 ώρες. Σε μια λεκάνη κοσκινίζετε προσεκτικά το αλεύρι με το αλάτι και στο κέντρο κάνετε ένα λάκκο. Στο λάκκο αυτό προσθέτετε τη ζάχαρη, το ελαιόλαδο, την υπόλοιπη μαγιά και δύο κούπες χλιαρό νερό. Ζυμώνετε μέχρι η ζύμη σας να μαλακώσει και να γίνει έυπλαστη. Τη χωρίζετε σε τρεις μπάλες, ανάλογα με το μέγεθος της λαγάνας που επιθυμείτε να φτιάξετε, τις σκεπάζετε με μια πετσέτα σε ένα μπολ και τις αφήνετε να ξεκουραστούν μέχρι να διπλασιαστεί ο όγκος της καθεμιάς. Εν συνεχεία, παίρνετε κάθε μπαλίτσα την πιέζετε με ένα πλάστη σε μια αλευρωμένη επιφάνεια και τις πλάθετε σε τρεις πίτες. Τις βάζετε στα ταψιά, τις σκεπάζετε και τις αφήνετε να φουσκώσουν μέχρι να διπλασιαστεί ο όγκος τους. Πατήστε τις με τα δύο δάκτυλα σε διάφορα σημεία, κάνοντας βαθιές δακτυλιές σε όλη την επιφάνεια. Αλείψτε τις με λίγο νερό και πασπαλίστε τις με σουσάμι. Ψήστε τις λαγάνες στους 200° Κελσίου για 20 λεπτά. Οι λαγάνες στεγνώνουν γρήγορα. Είναι προτιμότερο να καταναλωθούν την ίδια μέρα. Διαφορετικά μπορείτε να τις φυλάξετε στην κατάψυξη, κλεισμένες ερμητικά σε πλαστική σακούλα καθώς μπορούν να διατηρηθούν για τρεις μήνες.\nΚαθαρά Δευτέρα λαγάνα Λαογραφία νηστεία Νηστίσιμα Νηστίσιμες Συνταγές\nΚυριακή, 13 Μαρτίου, 2016 στην κατηγορία Διατροφή & Fitness


Η μεγάλη αυταπάτη της Κεντροαριστεράς και η “κρυφή συμφωνία” Φώφης-ΓΑΠ - Ανοιχτό Παράθυρο\nHomeΠαρεμβάσειςΗ μεγάλη αυταπάτη της Κεντροαριστεράς και η “κρυφή συμφωνία” Φώφης-ΓΑΠ\nΧαρακτηριστικά …συνωμοσίας εναντίον του ΠΑΣΟΚ –με στόχο την εξαφάνισή του, αλλά και εναντίον της υπόθεσης της Κεντροαριστεράς -για τη χειραγώγησή της, αρχίζει να αναδεικνύει η πρόσφατη “συμφωνία των κληρονόμων” μεταξύ της Φώφης Γεννηματά κάτι ο Γ. Παπανδρέου. Ήδη πληροφορημένοι παράγοντες του χώρου μιλούν για “κρυφή συμφωνία” μεταξύ των δυο με αμοιβαίο προσωπικό όφελος στην πλάτη των υπολοίπων εμπλεκομένων.\nΈνα δείγμα του φερόμενου ως πραγματικού περιεχομένου αυτής της συμφωνίας προκύπτει από την αποδιδόμενη στη Φώφη Γεννηματά πρόθεση να παραβιαστεί η θεμελιώδης αρχή των διεργασιών για τη συγκρότηση νέου πολιτικού φορέα: η ανάδειξη ηγεσίας από τη βάση.\nΌσοι έχουν πάρει μέρος σ’ αυτή τη συζήτηση, της Γεννηματά μη εξαιρουμένης, μέχρι τώρα από αυτό ξεκινούσαν και σε αυτό κατέληγαν. Ωστόσο από το περιβάλλον της προέδρου του ΠΑΣΟΚ διακινείται η άποψη ότι δεν υπάρχει λόγος ανάδειξης νέας ηγεσίας και το συνέδριο που έχει αναγγελθεί για το καλοκαίρι θα έχει απλώς …θεματικό χαρακτήρα.\nΚατ’ αυτούς η Φώφη θα παραμείνει εξ οφίτσιο επικεφαλής της “Δημοκρατικής Συμπαράταξης”, στην οποία, εκτός της ΔΗΜΑΡ, θα μετέχει και το αποτυχημένο διασπαστικό κόμμα του Γ. Παπανδρέου. Ο ίδιος φέρεται να συμφωνεί και δεν προτίθεται να διεκδικήσει την ηγεσία.\nΕν τω μεταξύ φρόντισε να εξασφαλίσει μια άλλη ηγεσία: στη Σοσιαλιστική Διεθνή. Καθώς το κόμμα του δεν είναι μέλος σ’ αυτή την περιθωριακή οργάνωση, υπάρχουν πληροφορίες ότι τον πρότεινε το ΠΑΣΟΚ που πλήρωσε και τη σχετική συνδρομή, που υπερβαίνει τις 30.000.\nΜε άλλα λόγια το ΠΑΣΟΚ -από το οποίο δεν έχει δοθεί καμία εξήγηση ακόμη- πρότεινεκάποιον που …δεν είναι μέλος του και αντίθετα το έχει βλάψει πρόσφατα. Και πλήρωσε και από πάνω από λεφτά που δεν έχει.\nΑυτή η εξέλιξη θεωρείται μέρος της συμφωνίας Γεννηματά- Παπανδρέου, ώστε να ωφεληθούν και οι δυο. Η Φώφη να υποστηριχθεί στην παραμονή της στην ηγεσία του κοινού σχήματος χωρίς εκλογή από τη βάση -έστω αν χρειαστεί να οργανωθεί μια παράσταση … εκλογής δια βοής στο θερινό συνέδριο- και ο πρώην πρωθυπουργός να εξασφαλίσει την επιθυμία του για ταξιδιωτική πολιτική με την “Διεθνή”.\nΣτην ούγια αυτής τη διευθέτησής πάντως υπάρχει μια πληροφορία, που θα προκαλέσει αναταραχή, αλλά και ειρωνεία, αν επιβεβαιωθεί. Για την ακρίβεια φημολογείται ότι ο Γ. Παπανδρέου κινείται με βάση μια συγκεκριμένη μεθόδευση που εισηγήθηκε ένας από τους ακολούθους του – πρώην υπουργός του Κ. Σημίτη:\n-Να αφήσουν στην Γεννηματά την ηγεσία της Συμπαράταξης και να προσπαθήσουν να εκλέξουν όσο το δυνατόν περισσότερους βουλευτές με στόχο να …. αποχωρήσουν την επομένη των εκλογών και να συστήσουν χωριστή Κοινοβουλευτική Ομάδα “υπό την ηγεσία του».\nΚατά κάποιο τρόπο ο ΓΙΑΠ συμφώνησε για να πάρει την προεδρίας της Διεθνούς, δίνοντάς στη Γεννηματά τη “Δημοκρατική Συμπαράταξη”, αλλά μετά θα τη …διασπάσει για να γίνει και αυτός πρόεδρος κοινοβουλευτικού κόμματος με τις πλάτες της. Όμορφος κόσμος, ο κόσμος των γόνων.\nΜε βάση αυτές τις πληροφορίες πάντως η υπόθεση της Κεντροαριστεράς συνιστά τη “μεγάλη αυταπάτη” της περιόδου. Τελικά ισούται με επιχείρηση διάλυσης του ΠΑΣΟΚ, που ως ιστορικός φορέας θα μπορούσε να ανακάμψει με την κατάλληλη ηγετική ομάδα και τις απαιτούμενες αλλαγές -και προφανώς αυτό επιχειρούν κάποιες δυνάμεις να αποκλείσουν.\nΕν πάση περιπτώσει, η βασική εκκρεμότητα των διεργασιών σ’ αυτό το χώρο παραμένει η εκλογή της ηγεσίας από τη βάση και η αμφισβήτηση αυτής της προϋπόθεσης από την Γεννηματά θα τινάξει το εγχείρηση στον αέρα τουλάχιστον σε ό,τι αφορά τις συμμετοχές πέραν του Γ. Παπανδρέου.\nΉδη ο πρόεδρος της ΔΗΜΑΡ Θανάσης Θεοχαρόπουλος -που είχε δηλώσει υποψήφιος σε προγενέστερη φάση- προειδοποίησε για την εφαρμογή του όρου της εκλογής, ενώ και από την πλευρά της κίνησης “ Ώρα αποφάσεων” -που συγκροτούν οι Ραγκούσης-Διαμαντοπούλου -Φλωρίδης– η εκλογή θεωρείται ως απαιτητή προϋπόθεση για τη σύγκλιση.\nΟι τρεις με τη “χαλαρή συνεργασία” που τους συνδέει προτάσσουν τα αποτελέσματα πρόσφατης δημοσκόπησης που οδηγεί στο συμπέρασμα ότι ένα νέο κόμμα στο οποίο θα ενσωματωθεί η σημερινή Δημοκρατική Συμπαράταξη, το Ποτάμι και η “Ώρα Αποφάσεων” μπορεί να διεκδικήσει υψηλά ποσοστά. Πάντως πολύ υψηλοτέρα από το σχήμα Γεννηματά-Παπανδρέου-Θεοχαρόπουλου, έναντι των οποίων υπερισχύει και ο συνασπισμός των ιδίων με τον Θεοδωράκη .\nΜε βάση αυτά τα ευρήματα ο Ραγκούσης επισήμανε τις ιστορικές ευθύνες που αναλαμβάνει η πρόεδρος του ΠΑΣΟΚ καταστρέφοντας τις προϋποθέσεις της συνολικής στράτευσης σε νέο φορέα με εκλογή ηγεσίας από τη βάση.\nΩστόσο, και παρότι αυτή η συζήτηση είναι πρόωρη, ένα άλλο αγκάθι στην πορεία προς την ενδεχομένη συνένωση δυνάμεών είναι η μετεκλογική συμπεριφορά του νέου κόμματος.\nΕνώ από κάποιες πλευράς προβάλλεται ότι ήδη η Γεννηματά έχει προαποφασίσει να συμπράξει με τον Κυριάκο Μητσοτάκη, άλλα στελέχη θεωρούν ότι ενδεχομένη επιτυχία του σχήματος θα πρέπει να αποκλείσει οποιαδήποτε κυβερνητική σύμπραξη, ειδικά με τη Δεξιά.\nΤο επιχείρημα τους είναι ότι αν συνεργαστούν με τη ΝΔ θα χρεωθούν το κόστος της δύσκολης, έτσι κι αλλιώς, διακυβέρνησης, ενώ αν συμβάλουν να επακολουθήσουν εκλογές με απλή αναλογική, θα συνεχιστεί η ανοδική πορεία τους και θα γίνουν καθοριστικοί παράγοντες των εξελίξεων.\nΥΓ. Οι πληροφορίες ότι από την πλευρά συγκεκριμένου επιχειρηματία βολιδοσκοπούνται πρώην υπουργοί του ΠΑΣΟΚ για “να υποστηρίξουν την Φώφη που θα γίνει Πρωθυπουργός” , μάλλον αποτελούν πρώιμη εκδήλωσης Πρωταπριλιάς.\nΗ Φώφη Γεννηματά και το νεκροταφείο των ελεφάντων\n24 Αυγούστου 2015 Προσωπογραφίες\n21 Ιανουαρίου 2019 Προσωπογραφίες


admin και 513 επισκέπτες\n07: 07: 15\nΕλπίζω να είστε καλά . Έχω το εξής πρόβλημα . η τελευταία μου περίοδος ήταν στις 23/10/04. Αφού έχω πολύ σταθερό κύκλο και περίμενα να αδιαθετήσω στις 20/12/04 αντί για μπόλικο αίμα είχα 2-3 σταγόνες αίμα , οι οποίες όμως συνεχίστηκαν και μπορώ να πω ότι αυξήθηκαν .μετά από 2 τεστ εγκυμοσύνης φαρμακείου τα οποία βγήκαν θετικά σήμερα έκανα μια εξέταση Β-ΧΟΡΙΑΚΗΣ , το οποίο ήταν σε επίπεδο 330 και απο’ότι μου είπαν γιατί εγώ δεν τα γνωρίζω και πολύ καλά , είμαι έγκυος .Με ανησυχούν όμως πολύ αυτά τα καφέ υγρά ίσως επειδή και το καλοκαίρι είχα μια αποβολή η οποία ξεκίνησε με τα ίδια συμπτώματα.. .Τι με συμβουλεύετε να κάνω γιατρέ?\nθα ήθελα να σας ρωτήσω\nΠριν απ΄ όλα , Χρονια πολλά και καλά Χριστουγεννα. Λογω εορτων, αργησα λίγο τις απντήσεις. Βλεπεις, δεν είμαστε προετοιμασμένοι για τόσο επείγοντα περιστατικά. Στο μεταξύ ελπίζω, ότι καποιος θα σε είδε.\nΤο πρωτο που θα σου συμβούλευα είναι μία γυναικολογική εξεταση, που πιστεύω ήδη να έγινε. Απ΄ ότι αντιλαμβάνομαι, η ΤΕΡ δεν πρέπει να ήταν τον Οκτώβριο, αλλά τον Νοέμβριο! Αλλοιως η τιμή γοναδοτροπινης θα έπρεπε να είναι πολύ υψηλότερη. Ο γιατρός σου θα αποκλεισει με την εξεταση, ότι αιμα δεν προέρχεται από μια εξωτερική αιτία, που π.χ. θα μπορουσε να ειναι ένας πολυποδας τραχηλου, ή μια τραχηλιτιδα και βέβαια ίσως μπορεσει να εντοπίσει και την θεση του εμβρυικου σακου. Αυτό το τελευταίο, με την λιγη καθυστέρηση που έχεις, δεν είναι πάντα τόσο ενωρίς εφικτό.\nΠερι του πρακτέου: Κατάκλιση, αποχή απο σχέσεις και ενδεχομένως την πεπατημενη αγωγή. Λεω ενδεχομένως, επειδή η ορμονοθεραπεια που χρησιμοποιείται - μια και δεν έχουμε κάτι καλλίτερο - δεν μεταβάλλει σε τίποτε την προγνωση. Με άλλα λόγια, είτε δώσουμε ορμόνες, είτε όχι, αν η εγκυμοσύνη είναι να αποβληθεί, η απόφαση της φύσης είναι αμετάκλητη. Αν ειναι να κρατηθεί, θα πάει καλά. Ας ελπίσουμε ότι αυτό θα συμβεί και σε σένα.


ΠΟΥ "ΚΟΛΛΑΕΙ" Ο ΕΝΤΙΜΟΣ ΣΥΜΒΙΒΑΣΜΟΣ - new Deal\nΠΟΥ “ΚΟΛΛΑΕΙ” Ο ΕΝΤΙΜΟΣ ΣΥΜΒΙΒΑΣΜΟΣ\nΑναζητώντας τον έντιμο συμβιβασμό σε ένα περιβάλλον ασφυκτικών πιέσεων, θα μπορούσε να είναι ένας ενδεικτικός τίτλος της κατάστασης που βιώνει η κυβέρνηση και η χώρα αυτές τις ημέρες.\nΟι δυσκολίες αυξάνονται και οι απειλές κορυφώνονται, κυρίως από την πλευρά της Ευρώπης με βασικό εκφραστή των πιο άκαμπτων θέσεων τη Γερμανία, που δε λέει να κάνει ούτε βήμα πίσω από την αποτυχημένη θεωρία της σκληρής λιτότητας, εκβιάζοντας με προκλητικό τρόπο.\nΣταθερά πιο φιλική και υποστηρικτική στάση δείχνει η άλλη πλευρά του Ατλαντικού, οι ΗΠΑ, όπως προέκυψε από τις επαφές που είχε ο υπουργός Οικονομικών Γιάνης Βαρουφάκης με τον Μπαράκ Ομπάμα και άλλους αξιωματούχους στην Ουάσιγκτον.\nΑλλά ας επιχειρήσουμε να σκεφθούμε και να καταλάβουμε τι ακριβώς είναι αυτό που διακυβεύεται και γιατί ακόμη το χάσμα παραμένει αγεφύρωτο. Είναι άραγε τεχνικό το ζήτημα; Κολλάει δηλαδή η συμφωνία σε μικροδιαφορές τεχνοκρατικού ενδιαφέροντος;\nΠροφανώς και όχι! Είναι βαθύτατα πολιτικοί οι λόγοι της εμπλοκής και η διάσταση εμπίπτει στη σύγκρουση δύο αντικρουόμενων φιλοσοφιών για την παγκόσμια οικονομία και ειδικά για την έξοδο της Ελλάδας από την κρίση.\nΤι έχουμε ζήσει ως τώρα; Λιτότητα, περικοπές, απολύσεις, μέτρα σοκ και φτωχοποίησης. Αποτέλεσμα υπήρξε; Ναι υπήρξε, 100% αρνητικό και ισοπεδωτικό για τους ανήμπορους και αδύναμους. Αυτό αρνούνται να κατανοήσουν οι δανειστές και επιμένουν…\nΤι προτείνει η ελληνική πλευρά; Ζητά την περίφημη αμοιβαία επωφελή λύση, βασισμένη στην κατανόηση της θέσης ότι η μνημονιακή ασφυξία και το περαιτέρω σφίξιμο του ζωναριού δε μπορεί να συνεχίζεται επ΄ αόριστον, αφενός γιατί “η αγελάδα έχει αρμεχθεί” και δεν κατεβάζει άλλο γάλα και αφετέρου διότι υπάρχει η εντολή της 25ης Ιανουαρίου που η κυβέρνηση οφείλει να σεβαστεί. Τόσο απλά όσο περιπλεγμένο κι αν φαντάζει το τοπίο.\nΤι θα συμβεί και ποιο μοντέλο θα υπερισχύσει δεν γνωρίζουμε. Ευχόμαστε ωστόσο να βρεθεί άμεσα λύση που θα υπερβαίνει το αδιέξοδο, καθώς η παρατεταμένη αβεβαιότητα δε συμφέρει κανέναν. Μέχρι το τέλος Απριλίου πρέπει να έχει λήξει η εκκρεμότητα και σε αυτή την κατεύθυνση εργάζεται η Αθήνα.\nΕξάλλου, ο νομπελίστας Πολ Κρούγκμαν το δήλωσε έξω από τα δόντια, αν αυτό λέει κάτι σε ορισμένους: Θα ήταν κόλαση για το ευρώ, σε περίπτωση που η Ελλάδα οδηγούνταν εκτός του κοινού νομίσματος.\nΕναπόκειται λοιπόν στους κυρίαρχους της Ευρωπαϊκής Ένωσης και τους «τεχνοκράτες» των Βρυξελλών να κατανοήσουν ότι η όποια «ρήξη», το όποιο ατύχημα θα έχει πολιτικές και όχι τεχνικές αιτίες και σοβαρές πολιτικές συνέπειες, κυρίως για την Ευρώπη, χωρίς να εξαιρείται η Ελλάδα ως μέλος της. Και θα δημιουργήσει ακόμα μεγαλύτερη αποξένωση και αποστροφή για τη μοναδική ήπειρο που θέλησε προγραμματικά να είναι «ενωμένη και αλληλέγγυα».


Απέραντη λασπούπολη η Σητεία. Δείτε από ψηλά τις πλημμύρες στο Οροπέδιο Λασιθίου…. – Γεγονότα στο μικροσκόπιο\nΑπέραντη λασπούπολη η Σητεία. Δείτε από ψηλά τις πλημμύρες στο Οροπέδιο Λασιθίου….\nΤο Οροπέδιο του Λασιθίου μετατράπηκε σε μια τεράστια λίμνη με πλημμυρισμένα σπίτια, δρόμους, καλλιέργειες και υποδομές, μετά και την χθεσινή νεροποντή που έπληξε για τρίτη φορά φέτος την περιοχή. Μεγάλα τα προβλήματα και στη Σητεία που μετρά τις πληγές της από την χθεσινή νεροποντή.\nΟι καταστροφές που προκλήθηκαν τόσο στο επαρχιακό δίκτυο όσο και σε δίκτυα άρδευσης και ύδρευσης είναι τεράστιες, ενώ ευτύχημα είναι πως δεν θρηνήσαμε θύματα από τη μανία του νερού. Άνδρες της Πυροσβεστικής και της ΕΜΑΚ επενέβησαν στην ευρύτερη περιοχή του Μακρύ Γυαλού και διέσωσαν 18 πολίτες που κινδύνευσαν μέσα στα σπίτια τους, από τη στάθμη του νερού που αυξανόταν επικίνδυνα λόγω της έντονης βροχόπτωσης.\nΤα εναέρια πλάνα του Νίκου Σαράντου αποτυπώνουν το μέγεθος της καταστροφής που είναι τεράστια όχι τόσο από την ένταση της θεομηνίας των τελευταίων ωρών, αλλά από την επανάληψη του καιρικού φαινομένου που λειτούργησε σωρευτικά φέρνοντας τους κατοίκους σε πλήρη απόγνωση. Η πρόγνωση Πρόσκαιρη βελτίωση θα παρουσιάσει ο καιρός την Κυριακή αλλά θα παραμείνει η αστάθεια κυρίως τις μεσημεριανές ώρες.\nΌπως αναφέρει ο Θοδωρής Κολυδάς από το απόγευμα και από τα δυτικά ο καιρός θα ξαναχαλάσει και αυτό θα φανεί τη Δευτέρα όπου και πάλι στις περισσότερες περιοχές θα έχουμε βροχερό καιρό. Τη Δευτέρα προβλέπονται νεφώσεις με βροχές και σποραδικές καταιγίδες αρχικά στα δυτικά και βαθμιαία και στις υπόλοιπες περιοχές, κατά τόπους ισχυρές κυρίως στα δυτικά, τα βόρεια, τα νησιά του ανατολικού Αιγαίου και τα Δωδεκάνησα.\nΟι άνεμοι θα πνέουν στα δυτικά νοτιοδυτικοί 5 με 6 και από το μεσημέρι δυτικοί τοπικά 7 μποφόρμ στα ανατολικά νότιοι 5 με 6 και από το απόγευμα δυτικοί νοτιοδυτικοί τοπικά 7 μποφόρ.\nΗ θερμοκρασία θα παρουσιάσει μικρή πτώση κυρίως στα δυτικά.\nΣτον χάρτη του meteo φαίνονται οι περιοχές όπου οι άνεμοι αναμένεται να ξεπεράσουν τα 7 μποφόρ. Την Τρίτη 09/04 τα φαινόμενα θα περιοριστούν κυρίως στα δυτικά και βόρεια ηπειρωτικά και το Ανατολικό Αιγαίο και σταδιακά θα εξασθενήσουν, ενώ και οι άνεμοι θα εξασθενήσουν και δεν θα ξεπερνούν τα 7 έως 8 μποφόρ.…


kavala-sakis: M.Anderson: Ετών 16 και Ύψος 2,10 μέτρα!!!\nM.Anderson: Ετών 16 και Ύψος 2,10 μέτρα!!!\nΜπορεί να είναι μόλις 16 χρονών αλλά ήδη βλέπει τον κόσμο (τους φίλους της, τους γονείς της, τους καθηγητές της, ακόμη και τον Μάικλ Τζόρνταν) αφ' υψηλού. Λογικό, εάν αναλογιστεί κανείς πως έχει ύψος 2 μέτρα και 10 εκατοστά.\nΗ Αμερικανίδα Marvadene Anderson είναι η υψηλότερη γυναίκα έφηβος στον κόσμο και, όπως θα περίμενε κανείς, παίζει μπάσκετ με αναλόγως υψηλές αξιώσεις. «Θα εξελιχθεί σε αστέρι της γυναικείας καλαθοσφαίρισης», λένε με σιγουριά για αυτήν οι καθηγητές της στο λύκειο του New Jersey όπου φοιτά.\nΩστόσο, η ίδια η 16χρονη μοιάζει να ανησυχεί για άλλα πράγματα. «Το πιο προσβλητικό πράγμα που μου έχει πει κανείς ποτέ για το ύψος μου είναι πως δεν πρόκειται να βρω γαμπρό», δηλώνει χαρακτηριστικά. Σημειώνεται πως τον τίτλο της υψηλότερης εφήβου στον κόσμο τον κατείχε μέχρι πρότινος η 17χρονη Μαλί Ντουανγκντί από την Ταϊλάνδη με ύψος 2,08 μέτρα.\nΑναρτήθηκε από SAKIS στις 2:54 μ.μ.


“Sodade”. ‣ Owl Radio\nΗ ήρεμη και νοσταλγική μελωδία του, καθώς και ο πορτογαλικός στίχος του, μας φέρνουν αυτόματα στο μυαλό τη θύμηση του καλοκαιριού. Ακόμα και αν δεν ξέρουμε την ακριβή σημασία των στίχων, το Sodade καταφέρνει να μεταδώσει μια γλυκιά θλίψη, μια υπέροχη μελαγχολία, μια λαχτάρα να γυρίσουμε στα παλιά. Τι είναι όμως αυτό που μας λέει στην πραγματικότητα η υπέροχη Cesaria Evora;\nΤο Sodade ανήκει στο μουσικό είδος morna, την κατά πολλούς εθνική μουσική της Δημοκρατίας του Κάμπο Βέρντε. Δεν έχει ούτε περίπλοκο στίχο ούτε μακροσκελή. Περιορίζεται ουσιαστικά στην επιλογή τεσσάρων στροφών, ωστόσο αυτό μόνο περιορισμό δεν αποτελεί. Η τραγουδίστρια από το Πράσινο Ακρωτήρι μας ρωτάει ποιος μας δείχνει τον μακρύ δρόμο ως το Sao Tome και το São Nicolau, και τα δύο νησιά της Δυτικής Αφρικής. «Αν μου γράψεις, θα σου γράψω και εγώ, αν με ξεχάσεις θα σε ξεχάσω, μέχρι να επιστρέψεις», συνεχίζει.\nΤο τραγούδι είναι ύμνος εκείνων που αναγκάστηκαν να φύγουν από την πατρίδα τους για μια καλύτερη ζωή. Συγκεκριμένα των ανθρώπων από το Πράσινο Ακρωτήρι, των οποίων οι μεταναστεύσεις είχαν ξεκινήσει από τις αρχές του 19ου αιώνα για λόγους κυρίως οικονομικούς. Η ίδια η Evora βρισκόταν στην Γαλλία όταν ηχογράφησε το τραγούδι, μακριά από το σπίτι της.\nΤο 2003 όμως, η δική μας Ελευθερία Αρβανιτάκη εμπλουτίζει το Sodade με στίχους ελληνικούς. Σύμφωνα με εκείνη, Sodade σημαίνει «Σε θυμάμαι», δίνοντας στο τραγούδι μια άλλου είδους νοσταλγία, την ερωτική. Η Αρβανιτάκη μας λέει «στα μάτια σου να κοιταχτώ, που έχω χρόνια να τα φιλήσω», κρατώντας το αίσθημα εκείνο επιθυμίας για κάτι που έχουμε χάσει ή είναι μακριά μας.\nΌπως και να ’χει, είτε είναι στα ελληνικά είτε στα πορτογαλικά, είτε καταλαβαίνουμε την σημασία των στίχων είτε όχι, το Sodade μας ταξιδεύει σε μέρη που ούτε εμείς οι ίδιοι ξέρουμε ότι έχουμε βρεθεί και ολοένα ενισχύει την επιθυμία μας για όσα ακόμα δεν έχουμε ζήσει.\nCapeverde Cesaria Evora France Morna Portuguese Saudade Sodade


18 πράγματα στο σπίτι που ξεχνάς να καθαρίσεις - POPAGANDA\nΜη σε αποσυντονίζει ο τίτλος του άρθρου: δεν σου κάνω παρατήρηση. Κι εγώ τα ξεχνώ. Συνέχεια, αγαπητέ αναγνώστη! Εκεί που νομίζω ότι έχω βρει το υπερ-σύστημα εβδομαδιαίας και καθημερινής (του 10λεπτου ψιλοπράγματα) καθαριότητας για να κρατιέται το μικρό μου σπίτι καθαρό ώστε να μην γίνομαι κουρέλι τη μία στο τόσο που θα θυμόμουν να καθαρίσω το χάος, πιάνω ένα κουτί που έχει μείνει μήνες πάνω στο ψυγείο και μαζί του, κατεβάζω ένα σύννεφο σκόνης (εννοείται κατευθείαν στο πρόσωπό μου).\nΥπάρχουν βλέπεις κάποια σημεία και αντικείμενα στο σπίτι, που δεν σκεφτόμαστε να καθαρίσουμε όσο συχνά θα έπρεπε. Διάβασε ποια είναι αυτά και την επόμενη φορά που θα αναλάβεις καθήκοντα καθαριότητας, το σπίτι σου θα είναι -πραγματικά- «λαμπίκο».


«Αν μείνει ο Παπαθανασάκης θα σκοτωνόμαστε όλο τον χειμώνα» | ThesSports\nΑρχική ΠΟΔΟΣΦΑΙΡΟ ΗΡΑΚΛΗΣ «Αν μείνει ο Παπαθανασάκης θα σκοτωνόμαστε όλο τον χειμώνα»\n«Αν μείνει ο Παπαθανασάκης θα σκοτωνόμαστε όλο τον χειμώνα»\nΟ υπεύθυνος ασφαλείας της ΠΑΕ Ηρακλής, Μάκης Σαρλής μίλησε στο Αθλητικό Μετρόπολις 95,5 και αναφέρθηκε στις εξελίξεις που υπάρχουν στον Ηρακλή και μίλησε και για την ανακοίνωση που εξέδωσε η Αυτόνομη Θύρα 10.\nΓια την ανακοίνωση της Αυτόνομης Θύρας 10: «Ό,τι γράφει η ανακοίνωση της Αυτόνομης δεν είναι κάτι καινούριο. Αυτές είναι οι γραμμές του συνδέσμου, αυτά είναι τα πιστεύω του λαού του Ηρακλή. Δεν θέλει ανθρώπους να τον διοικούν και να είναι υποτακτικοί. Θέλει να έχουν αξιοπρέπεια. Μπορούμε να δεχθούμε και να πάμε μαζί με αυτούς που κάποτε μας είχαν καταδικάσει;».\nΓια τη συνάντηση του Φάνη Τουτζιάρη με τον μεγαλομέτοχο: «Είμαι Ηρακληδέας από τότε που γεννήθηκα. Γνωρίζω ότι σε 2-3 μέρες κάτι θα γίνει. Δεν γνωρίζω την κίνηση Τουτζιάρη. Εφόσον ότι θα πάει να συνεργαστεί κάποιος με τον πρόεδρο, τότε είναι πρόβλημα αυτό. Δεν θα υπάρχει ποτέ αγάπη στον Ηρακλή και θα έχουμε συνέχεια εμφύλιο. Θεωρώ ότι ο Φάνης είναι “ηρακλάκι” και το ξέρουμε όλοι. Αφήστε τον να μιλήσει, μεγάλος άνθρωπος είναι και καταλαβαίνει τι γίνεται.\nΔεν νομίζω να μπει στον λάκκο με τα φίδια. Θα πάει στην Αθήνα, μπορεί να θέλει να του πει κάτι άλλο. Δεν γνωρίζουμε τι θέλουν να πουν. Αναγκαστικό είναι να μιλάς με τον πρόεδρο του Ηρακλή, γιατί έχει το 99% των μετοχών. Θεωρώ ότι δεν θα πάει μόνος του, είναι έξυπνο παιδί ο Φάνης. Δεν νομίζω ότι θα πάει ποτέ σε κόντρα με τους οπαδούς. Δεν θα πάει να κάνει τη γλάστρα και από πίσω να είναι άλλος».\nΓια το πλάνο που έχει δει το φως της δημοσιότητας και έκανε λόγο για ορισμένους παλαίμαχους που θα βγουν μπροστά: «Δεν υπάρχει αυτό το πλάνο αν δεν είναι σύμφωνο με τον κόσμο. Αυτά είναι για να περνάν οι μέρες και να είχαμε να λέγαμε. Το πλάνο είναι ένα. Να έρθει ένας επενδυτής να έχει λεφτά, για να κάνει τον Ηρακλή μεγάλο και να είναι σύμφωνο με τα οράματα του μεγάλου λαού του. Έτσι όπως τα έκανε τι να μείνει, για να σκοτωνόμαστε όλον τον χειμώνα;».\nΠροηγούμενο άρθροΤο διαζύγιο : Χωρίς σίγουρο σεντόνι, δεν έχει επενδύσεις\nΕπόμενο άρθροΠΑΟΚ: Τους πέρασαν από…τέστ! (vid)\nΣε τεντωμένο σχοινί ο Ηρακλής


ΧΡΗΜΑΤΟΔΟΤΗΣΗ ΜΙΚΡΟΜΕΣΑΙΩΝ ΕΠΙΧΕΙΡΗΣΕΩΝ ΚΑΙ ΧΡΗΜΑΤΙΣΤΗΡΙΟ από Voria.gr article https://mail.voria.gr/article/chrimatodotisi-mikromeseon-epichiriseon-ke-to-chrimatistirio Άρθρο του Σταύρου Κουμεντάκη, Senior Partner της Koumentakis and Associates Law Firm, για τη χρηματοδότηση ΜμΕ και το Χρηματιστήριο 20.09.2021 08:18\n20/09/2021, 08:18 |\nΆρθρο του Σταύρου Κουμεντάκη, Senior Partner της Koumentakis and Associates Law Firm, για τη χρηματοδότηση ΜμΕ και το Χρηματιστήριο\nOι ΜμΕ χρειάζονται στήριξη για την επιβίωση και ανάπτυξή τους. Το βάρος της χρηματοδότησής τους δεν αναλαμβάνουν οι τράπεζες. Η ευρωπαϊκή και εθνική οικονομία είναι τραπεζοκεντρικές. Είναι, κατά τούτο, αναγκαίο για τις ΜμΕ να ενεργοποιηθούν και αξιοποιηθούν περισσότερες, εναλλακτικές, πηγές χρηματοδότησής τους. Μια από αυτές: οι κεφαλαιαγορές.\nΟι παραδοχές της ΕΕ για τις ΜμΕ\nΜε βάση τα στοιχεία της ΕΕ: «Υπάρχουν 24 εκ. ΜμΕ στην ΕΕ των 27. Εκπροσωπούν τη ραχοκοκαλιά της οικονομίας. Δημιουργούν περισσότερο από το μισό του ΑΕΠ της ΕΕ ενώ ταυτόχρονα απασχολούσαν περισσότερους από 100εκ. υπαλλήλους πριν από την έναρξη της πανδημίας». Έχει γίνει ήδη αποδεκτό από την ΕΕ πως, στη μετά Covid εποχή, επιβάλλεται να αναθεωρηθεί η Στρατηγική για τις ΜμΕ. Προς την κατεύθυνση και της υποβοήθησής τους για την άντληση κεφαλαίων από τις κεφαλαιαγορές. Τι συμβαίνει όμως στην Ευρώπη και στην Ελλάδα;\nΟ «γολγοθάς» των χρηματιστηρίων\nΟι αρχικές δημόσιες προσφορές στις Ευρωπαϊκές Κεφαλαιαγορές\nΑς ρίξουμε μια σχετική ματιά στα (όχι ενθαρρυντικά) στοιχεία της τελευταίας δεκαετίας (2009-2019):\nΑντίστοιχα με την ανωτέρω, φθίνουσα πορεία, των αρχικών δημόσιων προσφορών, υποβαθμισμένο προκύπτει, δυστυχώς, το ενδιαφέρον των επιχειρήσεων και των επενδυτών για τις κεφαλαιαγορές.\nΗ πορεία του ελληνικού χρηματιστηρίου κατά την τελευταία 20ετία\nΑς ρίξουμε και μια συνολική-συνοπτική ματιά στα εξαιρετικά ενδιαφέροντα στοιχεία του Χρηματιστηρίου Αθηνών, από την 1.1.2000-έως 26.3.21 (που ευγενικά μας παρέσχε και με την άδειά του δημοσιοποιούνται):\nΟι, γνωστές σε όλους-εργώδεις θα λέγαμε, προσπάθειες του Χρηματιστηρίου Αθηνών, αποδεικνύεται πως αποδίδουν καρπούς τα τελευταία χρόνια στην αγορά εταιρικών ομολόγων.\nΑν και το θέμα μοιάζει πολυπαραγοντικό, προκύπτει πως το χρηματιστήριο μπορεί να βοηθήσει στην άντληση κεφαλαίων (:σχετικά δείγματα στην τριετία 2013-2015 και στο πρώτο τρίμηνο του 2021). Οι ΜμΕ δικαιούνται, αυτονόητα, το δικό τους μερίδιο. Και, βεβαίως, τη σχετική συνδρομή.\nΕΕ: Η δημιουργία ενός fund για την υποβοήθηση των ΜμΕ κατά και μετά την εισαγωγή τους στο χρηματιστήριο\nΠριν από ένα έτος (:10.3.20) η Ευρωπαϊκή Επιτροπή προχώρησε σε Ανακοίνωση της Στρατηγικής της για τις ΜμΕ: Επισημαίνει πως: «...Οι κεφαλαιαγορές αποτελούν σημαντική πηγή χρηματοδότησης για την ανάπτυξη των ΜμΕ σε επιχειρήσεις μεσαίας κεφαλαιοποίησης... Ωστόσο, ο αριθμός των αρχικών δημόσιων προσφορών ΜμΕ μειώθηκε δραστικά...». Προτάθηκε, ήδη, η δημιουργία ενός fund για την υποβοήθηση της εισαγωγής στο χρηματιστήριο των ΜμΕ κατά και μετά τη διαδικασία εγγραφής. Με τον τρόπο αυτό θα στρέφονταν περισσότερες ΜμΕ στις κεφαλαιαγορές. Οι οικονομίες θα κατέληγαν λιγότερο «τραπεζοκεντρικές».\nΤον παρελθόντα Σεπτέμβριο κατατέθηκε σχετική Πρόταση ψηφίσματος του Ευρωπαϊκού Κοινοβουλίου. Ενθαρρύνει «τη δημιουργία και την απόδοση προτεραιότητας σε ένα μεγάλο ιδιωτικό πανευρωπαϊκό ταμείο, ένα Ταμείο IPO, για τη στήριξη της χρηματοδότησης των ΜμΕ».\nΟι ρυθμοί όμως δεν είναι ταχείς.\nΟ απολύτως πρόσφατος Κανονισμός (ΕΕ) 2021/523 για τη θέσπιση του προγράμματος InvestEu επαναφέρει (αιτ. σκέψη 21) το θέμα για τη δημιουργία ενός τέτοιου Ταμείου.\nΤο χρηματιστήριο μπορεί να αποτελέσει μέσο άντλησης κεφαλαίων για κάποιες ΜΜΕ. Σ’ εκείνες που θα το επιλέξουν, θα πρέπει να παρασχεθεί κατάλληλη συνδρομή. Σημαντικό ρόλο αναμένεται θα επιτελέσει το fund που σχεδιάζεται εδώ και καιρό από την Ε.Ε.\nΕυελπιστούμε να μην βραδύνει.\nΓια το καλό, εν τέλει, όλων μας.


Ο Λάνθιμος έκανε τον... «Κυνόδοντα» με την Έμα Στόουν (pics) | Reader.gr\nΟ Λάνθιμος έκανε τον... «Κυνόδοντα» με την Έμα Στόουν (pics)\nΠέμ, 14/02/2019 - 16:05\nΔείτε τη φωτογράφιση μόδας που έστησε για το περιοδικό W.\nΤο νέο πρότζεκτ του Γιώργου Λάνθιμου δεν είναι κινηματογραφικό.\nΦαντάστηκε την Καλιφορνέζα Φίλις, μία κομψή και όμορφα ντυμένη γυναίκα που είναι κάτοικος Μπέρμπανκ και έχει σκυλιά. Ύστερα, αποφάσισε ότι η μούσα του θα είναι η Έμα Στόουν και κάπως έτσι προέκυψε το editorial μόδας του περιοδικού W, που έτσι κι αλλιώς του είχε ζητήσει για αυτόν τον ρόλο την οσκαρούχα ηθοποιό.\nH συνεργασία τους δε θα μπορούσε παρά να είναι άψογη, καθώς η Στόουν είναι μία εκ των τριών πρωταγωνιστριών της ταινίας «Η Eυνοούμενη» που φέτος διεκδικεί δέκα βραβεία Όσκαρ, εκ των οποίων αυτό του β' γυναικείου ρόλου με εκείνη.\nΣτην προκειμένη βέβαια, για όσους έχουν δει τον Κυνόδοντα του Λάνθιμου, είναι λίγο αδύνατον να μην κάνουν τον συνειρμό - παραλληλισμό με την ταινία που διαδραματίζεται σε ένα σπίτι με κήπο και πισίνα. Το styling της φωτογράφισης υπογράφει η Σάρα Μουνβς ντύνοντας την Στόουν με οίκους όπως οι Chloé,Valentino, Michael Kors, Stella McCartney και Louis Vuitton.\n«Στην αρχή, είχα σκεφτεί το σενάριο μιας γυναίκας που περιτριγυρίζεται από βαλσαμωμένα ζώα αλλά αφού το συζητήσαμε με την Έμα που αγαπά πολύ τα σκυλιά, αποφασίσαμε να πάμε σε αληθινά ζώα», δήλωσε ο Έλληνας σκηνοθέτης.\n«Όταν διάβασα το σενάριο του The Favourite, μου ήρθε αμέσως στο μυαλό το 'Όλα για την Εύα"», εξήγησε με τη σειρά της η Στόουν που στις φωτογραφίες δείχνει να έχει μπει στο πετσί του ρόλου της Φίλις.\nΔείτε περισσότερες φωτογραφίες, στη γκάλερι που ακολουθεί:\nW Magazine - Yorgos Lanthimos


11 τρόφιμα πλούσια σε φυτικές ίνες!\nHomeAll Posts...11 τρόφιμα πλούσια σε...\nΜπορούν να σας ακολουθούν παντού. Μεταφέρονται εξαιρετικά εύκολα, ακόμη και όταν η τσάντα της δουλειάς είναι ασφυκτικά γεμάτη. Μ’ αυτό τον τρόπο, εφοδιάζεται το σώμα σας με θρεπτικά συστατικά όπου και εάν βρεθείτε. Η περιεκτικότητά τους σε φυτικές ίνες είναι ιδιαίτερα υψηλή (π.χ. 100γρ δαμάσκηνα περιέχουν 12,8γρ φυτικών ινών). Προσοχή στην ποσότητα˙8 αποξηραμένα δαμάσκηνα αρκούν για να καλύψετε το 35-40% των ημερησίων αναγκών σε φυτικές ίνες.\nΩμή, τουρσί ή μαγειρεμένη η αγκινάρα κατέχει ξεχωριστή θέση στην ελληνική κουζίνα. Συνδυάζεται τόσο με λαχανικά (π.χ. αγκινάρες αλά πολίτα) όσο και με κρέας (π.χ. αγκινάρες με κατσικάκι). Μία μερίδα αγκινάρας προσφέρει πάνω από 5 γρ φυτικών ινών και ταυτόχρονα πληθώρα βιταμινών και ιχνοστοιχείων (C κάλλιο, μαγνήσιο, φυλλικό οξύ). Αξίζει λοιπόν τον κόπο να ταλαιπωρηθείτε λίγο για να τις καθαρίσετε.\nΑν και κάποιοι την καταναλώνουν απλά σαν ορεκτικό μπορεί να αποτελέσει ένα εξαιρετικά θρεπτικό κυρίως πιάτο. Η περιεκτικότητά της σε φυτικές ίνες πλησιάζει αυτή των αποξηραμένων φρούτων, και έτσι, ακόμα και το καλοκαίρι, που η κατανάλωση οσπρίων μειώνεται, μπορεί να αποτελέσει ένα σημαντικό όπλο για την πρόσληψη της συνιστώμενης ποσότητας φυτικών ινών.\nΤρόφιμο ιδιαίτερα αρεστό από όλα εκείνα που μαγειρεύονται με τη μορφή του λαδερού φαγητού. Ο κατεψυγμένος αρακάς έχει σχεδόν τη διπλάσια περιεκτικότητα φυτικών ινών σε σύγκριση με το φρέσκο. Μπορείτε λοιπόν, να τον καταναλώνετε όλο το χρόνο και να τον συνδυάσετε τόσο με διάφορα λαχανικά όσο και με κρέας.\nΤα όσπρια δε θεωρούνται άδικα αναπόσπαστο κομμάτι μιας υγιεινής και ισσοροπημένης διατροφής.Οι φακές εκτός από πηγή μη αιμικού σιδήρου, μπορούν να συνεισφέρουν σημαντικά στην επαρκή πρόσληψη φυτικών ινών. Ένα φλιτζάνι μαγειρεμένες φακές περιέχει 15,64γρ φυτικών ινών. Τρώγοντας λοιπόν ένα πιάτο, έχετε σίγουρα, καλύψει της ημερήσιες ανάγκες σας σε φυτικές ίνες. Τώρα λοιπόν, έχετε έναν ακόμα λόγο, να καταναλώσετε αυτό το ιδιαιτέρως δημοφιλή όσπριο.\nΣυνδυασμένα με γάλα, χυμό, καφέ αλλά και με οποιοδήποτε άλλο ρόφημα τραβάει η όρεξή σας, συνεισφέρουν σε ένα απολαυστικό και θρεπτικό πρωινό. Κάποια από αυτά έχουν ιδιαίτερα αυξημένη περιεκτικότητα φυτικών ινών, αφού ένα μπισκότο προσφέρει 1,4γρ φυτικών ινών αποδίδοντας μόλις 59kcal. Έχοντας λοιπόν πάντα στο μυαλό σας την αρχή του μέτρου, μπορείτε να συνδυάσετε τη γευστική απόλαυση με μια καλλίγραμμη σιλουέτα\nΜπορεί να έχετε κατατάξει τα ζυμαρικά στη λίστα των «απαγορευμένων» τροφών, αλλά κατά βάθος γνωρίζετε ότι η λίστα σας δεν έχει καμία ισχύ. Τα ζυμαρικά ολικής άλεσης δε, εκτός από εξαιρετική γεύση, προσφέρουν και σημαντική ποσότητα φυτικών ίνων. 100 μόλις γραμμάρια ζυμαρικών προσφέρουν 6γρ φυτικών ινών καλύπτοντας ποσοστό μεγαλύτερο από το 20% των ημερήσιων αναγκών σε φυτικέ ίνες\nΤο βασικό συστατικό της σαλάτας «ταμπουλέ» αποτελεί και έναν αγαπημένο υδατάνθρακα της μεσογειακής κουζίνας. Η θρεπτική του αξία είναι ιδιαίτερα υψηλή, αφού έχει χαμηλότερο γλυκαιμικό δείκτη από το ρύζι και τα μακαρόνια λόγω της σημαντικής ποσότητας φυτικών ινών που περιέχει (1 φλιτζάνι ωμό πλιγούρι περιέχουν 12,2γρ φυτικών ινών).\nΗ πρόληψη των διάφορων μορφών καρκίνου δεν είναι ο μόνος λόγος για τον οποίο θα ήταν ωφέλιμο να προσθέσετε το μπρόκολο στην καθημερινότητά σας. Οι φυτικές ίνες – περίπου 4γρ φυτικών ινών ανά μερίδα – που αυτό περιέχει μπορούν να βελτιώσουν τη λειτουργία του εντέρου και να ρυθμίσουν καλύτερα τα επίπεδα σακχάρου στο αίμα. Καταναλώστε το στον ατμό για να επωφεληθείτε της πληθώρας των θρεπτικών του συστατικών.\nΑν και στην αποξηραμένη τους μορφή μπορούν να προσφέρουν ακόμη μεγαλύτερη ποσότητα φυτικών ινών είναι κρίμα να μην επισημανθεί ότι ακόμα και φρέσκα περιέχουν επίσης σημαντική ποσότητα (2 γραμμάρια φυτικών ινών ανά τεμάχιο). Καταναλώστε τα με μέτρο, αφού το 1 σύκο έχει 37 έως 48 θερμίδες, και ιδιαίτερα το καλοκαίρι που ευδοκιμούν,


Κινηματογράφοι - Οι 10 καλύτερες επιλογές - Αθήνα - Tripadvisor\nΚινηματογράφοι - Οι καλύτερες επιλογές - Αθήνα, Ελλάδα\nΑθήνα - Κινηματογράφοι\n2. Σινέ Θησείον\n3. Cine Αίγλη\n7. Κινηματογραφος Δαναός\nΚριτική για: Cine Αίγλη\nΣύγχρονο θερινό σινεμά. Πολύ καλή επιλογή, σε όμορφο περιβάλλον, πολύ καλά συστήματα ήχου και εικόνας, ιδιαίτερα πλούσιες επιλογές στο μπαρ. Βέβαια, κάτι έχει χαθεί από τη μαγεία της "αθωότητας" των θερινών σινεμά...\nΚριτική για: Village Center\nεξαιρετική επιλογή για σινεμά\nΜεγάλες αίθουσες και χώρος στάθμευσης με και χωρίς χρέωση. Τιμές κανονικές. Μπορείτε να κάνετε τη βόλτα σας, να πάτε για καφέ, για φαγητό ή ακόμα και ψώνια. Την τελευταία φορά που επισκέφτηκα το μέρος ήμουν καλεσμένη σε παιδικό πάρτι στη ειδικά διαμορφωμένη αίθουσα. Τα παιδάκια ηλικίας 6 ετών πέρασαν καλά. Οι καρέκλες τους ήταν αναπαυτικές και ειδικά η μεγάλη τσουλήθρα τα κέρδισε περισσότερο από την ταινία. Επίσης ένα από αυτά πάτησε μικρό καρφί που δεν θα έπρεπε να υπάρχει σε αυτό τον κλειστό και προσεγμένο χώρο. Μεγάλοι και μικροί πήραν πόπ κόρν όχι μικρογεύμα και ένα μικρό χυμό. Νερό πουθενά. έπρεπε να βγείς έξω να αγοράσεις. Οπότε πιστεύω ότι η αίθουσα για τα παιδιά θέλει βελτιώσεις ενώ αυτές των μεγάλων είναι μια χαρά.\nΚριτική για: Cine Dexameni\nΚριτική για: Ριβιέρα\nΣύχναζα στον κινηματογράφο πολλά χρόνια πριν, ως φοιτητής και κάτοικος Αθηνών. Ξαναπήγα μετά από 25 χρόνια. Όπως πάντα, όμορφη ατμόσφαιρα, άνεση, εύκολη πρόσβαση αφού είναι στο κέντρο, ευγένεια, ευγενικό προσωπικό. Βέβαια, δεν είχε πολύ κόσμο. Ελπίζω να ήταν περιστασιακό για να συνεχίσει τη λειτουργία του, αφού τα θερινά όπως αυτό είναι αναπόσπαστο κομμάτι της θερινής αθηναϊκής ζωής. Αναμνήσεις, ζεστασιά και συγκίνηση!\nΚριτική για: Κινηματογραφος Δαναός\nΛονδίνο, UK147 συνεισφορές\nΚριτική για: Αλκυονίς\nΑπολαύστε ταινίες κουλτουριάρικες, νέες ή καινούργιες που έχουν αποσυρθεί από τους εμπορικούς κινηματογράφους, σε έναν παλιό κινηματογράφο της Αθήνας(ο οποίος χρίζει αναγκαία ανακαίνιση).\nΤα εισιτήρια είναι ιδιαίτερα προσιτά ειδικά σε φοιτητές και ανέργους, ενώ η πρόσβαση με αναπηρικό όχημα είναι αδύνατη.\nΠοια είναι τα καλύτερα μέρη (κινηματογράφοι, Αθήνα);\nΑυτά τα μέρη είναι καλύτερα γι’ αυτήν την κατηγορία (κινηματογράφοι, Αθήνα):\nΔείτε περισσότερα από αυτήν την κατηγορία (κινηματογράφοι, Αθήνα) στο Tripadvisor\nΠοια μέρη παρέχουν τα καλύτερα παραδείγματα αυτής της κατηγορίας (κινηματογράφοι) εδώ (Αθήνα) για ζευγάρια;\nΑυτά είναι τα καλύτερα μέρη για ζευγάρια γι’ αυτήν την κατηγορία (κινηματογράφοι, Αθήνα:\nΔείτε περισσότερα από αυτήν την κατηγορία (κινηματογράφοι) για ζευγάρια εδώ (Αθήνα) στο Tripadvisor


Πάνθηρας μαυρόγατος : CaptainBook.gr - Το πιο ενημερωμένο ηλεκτρονικό βιβλιοπωλείο.\nΣυγγραφέας: Βάσια Ακαρέπη\nΕδώ είμαι κι εγώ! Ποιος; Μα ο Πάνθηρας Μαυρόγατος, ένας μικρός μαύρος γάτος γεμάτος όνειρα και φιλοδοξίες! Παρά την ατυχία μου να χάσω τους δικούς μου, είχα την τύχη να βρεθώ σε αυτό το σπίτι, παρέα με τον Στέλιο και τη μαμά του, την Αλίκη.\nΜη σας ξεγελάει το μέγεθός μου... Είμαι μικρός, αλλά θαυματουργός. Μπορώ να κάνω τα πάντα. Από το να σκαρφαλώνω στα πιο ψηλά μέρη του σπιτιού προκαλώντας καταστροφές στο πέρασμά μου, μέχρι να "χειρίζομαι" τον υπολογιστή. Από το να βοηθάω τους προληπτικούς να καταλάβουν επιτέλους ότι οι μαύρες γάτες ΔΕ φέρνουν γρουσουζιά, μέχρι να προσπαθώ να κερδίσω την αγάπη της "γιαγιάς" Εύας, της άλλης γάτας του σπιτιού, η οποία δε χάρηκε καθόλου που έγινα μέλος της οικογένειας! Όλα τα καταφέρνω εγώ...\nΧμμμ... Εντάξει... Όχι κι όλα! Κάποιες φορές οι γκάφες μου με φέρνουν σε πολύ δύσκολη θέση, αλλά αυτό είναι μια πονεμένη, βρεγμένη και πεινασμένη ιστορία!\nΤα παθήματα γίνονται μαθήματα.\nΠόσα "μαθήματα" θα "πάθω" ακόμα;\nΆλλα πρόσωπα: Λαυρέντης Χωραΐτης (Εικονογράφος)\nISBN (10ψήφιο): 618-02-0487-Χ\nΒάρος: 0.256 κιλά\nΗ Βάσια Ακαρέπη γεννήθηκε το 1974 κι από τότε ζει στον Κορυδαλλό. Η αγάπη για τη συγγραφή έκανε την εμφάνισή της από την παιδική κιόλας ηλικία της, με δημοσιεύσεις ποιημάτων και πεζών σε μαθητικά έντυπα. Φοίτησε στο Πανεπιστήμιο Αθηνών στο τμήμα Νηπιαγωγών, ενώ παράλληλα παρακολούθησε μαθήματα επαγγελματικού μακιγιάζ και ειδικών εφέ θεάτρου-τηλεόρασης, σε ιδιωτική σχολή όπου διακρίθηκε με το 1o βραβείο το 1996. Επί είκοσι συναπτά έτη είναι μέλος της θεατρικής ομάδας "Σπουδαστήρι Θεάτρου Κορυδαλλού", ενώ συμμετέχει ενεργά σε πλήθος πολιτιστικών εκδηλώσεων με κυριότερους σταθμούς τα αφιερώματα στη ζωή και το έργο των Γ. Σεβαστίκογλου (1996) και Ν. Σκαλκώτα (1998). Εργάστηκε στον χώρο της κοσμετολογίας επί σειρά ετών. Τα τελευταία χρόνια ασχολείται κυρίως με τη συγγραφή και την αρθρογραφία. Το "Μια νύχτα που κράτησε χρόνια" αποτέλεσε το πρώτο της μυθιστόρημα.